
转讜住驻讜转





	诪讬讚讬 讚讛讜讛 讗诪拽讚砖 讗讞讜转讜. 讜诇驻讬 讛讗诪转 讬砖 诇讞诇拽 讚诇讗 砖讬讬讱 讛转诐 诇诪讬诪专 讗讚诐 讬讜讚注 讻诪讜 讘诪拽讚砖 讗讞讜转讜 讚讛讗 专讘 拽讗诪专 讚诪讻讜专讛 讜讬讜爪讗讛: 讚诇讗 诇讬讙专讘讜 讜诇讬讬转讜. 讜讛讗 讚转谞讬讗 讘驻' 谞注专讛 (讻转讜讘讜转 谞讘.) 谞砖讘讬转 讜讛讬讜 诪讘拽砖讬谉 诪诪谞讛 注讚 注砖专讛 讘讚诪讬讛 驻注诐 专讗砖讜谉 驻讜讚讛 砖讗谞讬 讗砖转讜 讚讛讜讬讗 讻讙讜驻讜 讬讜转专 诪讘转讜 讚讛讻讗 讜注诇 注爪诪讜 诇讗 转讬拽谞讜 砖诇讗 讬转谉 讻诇 讗砖专 诇讜 讘注讚 谞驻砖讜 讜专' 讬讛讜砖注 讘谉 讞谞谞讬讗 讚驻专拽讬讛 诇讛讛讜讗 转讬谞讜拽 讘诪诪讜谉 讛专讘讛 讘讛谞讬讝拽讬谉 (诇拽诪谉 讚祝 谞讞.) 诇驻讬 砖讛讬讛 诪讜驻诇讙 讘讞讻诪讛 讗讬 谞诪讬 讘砖注转 讞讜专讘谉 讛讘讬转 诇讗 砖讬讬讱 讚诇讗 诇讬讙专讘讜.:





专诪讘"谉

讜专讘 注谞谉 讘专讬讬转' 诇讗 砖诪讬注 诇讬讛 讚砖诪讜讗诇 诪诪讗讬 讚讗讬谞讛 诪讻讜专讛 讜诪注讜转 讞讜讝专讬谉 讚讬诇诪' 诪注讜转 诪转谞讛 诪讬讚讬 讚讛讜讛 讗诪拽讚砖 讗讞讜转讜. 讜讛"拽 讛砖转' 讚讗诪专转 诪注讜转 讞讜讝专讬谉 拽砖讬' 讚砖诪讜讗诇 讗讚砖诪讜讗诇 讜讗"诇 讚讛转诐 讗讚诐 讬讜讚注 砖讗讬谉 拽讚讜砖讬谉 讘讗讞讜转讜 讗讘诇 讻讗谉 讟讜注讛 讜住讘讜专 砖拽谞讛 砖讻讘专 砖讘讜 讗讬砖 讗诇 讗讞讜讝转讜 讜砖讜讘 讗讬谞讜 诪砖诪讟 讬讜讘诇 讝讛 讗"谞 讟注讬 讘讚讘专 讜住讘讜专 讚诪讻讜专讛 讜讞讜讝专转 讛讬讗. 



诪砖讜诐 讚讜讞拽' 讚爪讘讜专' 讛讜讗 讗讜 讚讬诇诪' 诪砖讜诐 讚诇讗 诇讙专讘讬讜 讜诇讬讬转讜 讟驻讬. 讜谞驻拽' 诪讬谞讛 诇注砖讬专 砖驻讜讚讛 讗转 注爪诪讜 讗讜 砖专爪讛 讞讘讬专讜 诇驻讚讜转讜 讘诪诪讜谉 诪专讜讘讛. 讜拽砖讛 诇讬 讜转驻砖讜讟 诇讬讛 诪讚转谞讬' 讘驻' 谞注专讛 砖谞转驻转转讛 (讻转讜讘讜转 讚祝 谞"讘) 谞砖讘讬转 讜讛讬讜 诪讘拽砖讬谉 诪诪谞讜 注讚 注砖专讛 讘讚诪讬讛 驻注诐 专讗砖讜谞讛 讜讻讜' 专砖讘"讙 讗讜诪专 讗讬谉 驻讜讚讬谉 讗转 讛砖讘讜讬讬谉 讬讜转专 诪讻讚讬 讚诪讬讛谉 诪驻谞讬 转拽讜谉 注讜诇诐 讜讗讜拽讬诪谞' 讛转诐 讜讗祝 注"讙 讚驻专拽讜谞讛 讻谞讙讚 讻转讜讘转讛 讗诇诪' 讗注"讙 讚诇讬讻' 讚讜讞拽' 讚爪讘讜专' 讗讬谉 驻讜讚讬谉 讜讗"讗 诪砖讜诐 讚专讘谞谉 讚驻诇讬讙讬 注诇讬讛 转驻砖讜讟 讚转谞讗讬 讛讬讗 讜讬砖 诪讞诇拽讬诐 讘讛 讗讘诇 讚讘专讬 讛讘讗讬 讛诐. 讜讬"诇 讘讟注谞讛 讚转拽谞转' 讛转诐 讜讛讻讗 讛诇讻讛 讗讜 讗讬谉 讛诇讻讛 拽讗 诪讬讘注讬 诇谉. 
讗讘诇 诪爪讗转讬 诇专"讞 讜诇专讘讬' 讬爪讞拽 讝"诇 砖驻住拽讜 砖诐 讛诇讻讛 讻专砖讘"讙 讜讛砖诪讬讟 专讘讬谞讜 讘讻讗谉 讘注讬' 讝讜 讜诪讚讘专讬讛诐 诇诪讚谞讜 讚诪转谞讬' 专砖讘"讙 讚讛转诐 讛讬讗 讜讻谉 诪砖诪注 诪讚拽讗诪专 讛转诐 讻讬 讛讗讬 诇讬砖谞讗 讚诪转谞讬' 讗讬谉 驻讜讚讬谉 讗转 讛砖讘讜讬讬谉 讬讜转专 诪讻讚讬 讚诪讬讛谉 诪驻谞讬 转讬拽讜谉 注讜诇诐 砖"诪 讚转"拽 诇讬转 诇讬' 转讬拽讜谉 讛注讜诇诐 讻诇诇 讘讝讜 讜诪转谞讬' 专砖讘"讙 讛讬讗 讜讗注"讙 讚驻诇讬讙 讘住讬驻' 诇讗讜 诪讻诇诇 讚专讬砖' 诇讗讜 专砖讘"讙 讗"谞 专讘谞谉 谞诪讬 讻专砖讘"讙 住"诇 讘讛讗 讜专讬砖讗 讚诪转谞讬' 住转诪讗 讚专讘讬' 讛讬讗 讜讛讛讬讗 住转诪讬讛 诇讗讜 住转诪讛 讛讬讗 讗诇讗 讬讞讬讚讗讛 讛讜讗 讗诇讗 砖诪谉 讛转讬诪讛 砖诇讗 谞驻砖讟讛 讘注讬讗 讝讜 讘讻讗谉 讗讘诇 诪爪讬谞讜 讻讬讜爪讗 讘讛 讘转诇诪讜讚 砖讛专讬 讘驻' 讝讛 诪注讜讻讘 讙讟 砖讞专讜专 讗诐 讗讜讻诇 讘转专讜诪讛 讗诐 诇讗讜 讘注讬讗 讜诇讗 讗驻砖讜讟 讜讘驻' 讛诪讘讬讗 讗砖诐 转诇讜讬 讘诪住' 讻专讬转讜转 讗诐 拽谞讗 专砖讘"讙 住讘专 诪注讜讻讘 讙讟 砖讞专讜专 讗讜讻诇 讘转专讜诪讛 讜讻谉 讻转讘 讛谞讙讬讚 讘讛诇讻转讗 讙讘专转讗 讚诪转谞讬' 住转诪讗 讻专砖讘"讙 讚讛转诐 讜讛诇讻讛 讻讜转讬讛. 
讜讗"拽 讛讗 讚讗诪专讬' 讘驻' 讛谞讬讝拽讬谉 讙讘讬 讛讛讬讗 注讜讘讚讗 诇讗 讗讝讜讝 诪讻讗谉 注讚 砖讗驻讚谞讜 讘讻诇 诪诪讜谉 砖驻讜住拽讬诐 注诇讬 讗诪专讜 讜诇讗 讝讝讜 诪砖诐 注讚 砖驻讚讗讜讛讜 讘诪诪讜谉 讛专讘讛. 讜讬"诇 讚讛转诐 讘砖注转 讞专讘谉 讛讘讬' 讜诇讬讻讗 诪砖讜诐 讚讗讬讙专讬 讘讛讜 讟驻讬 砖讛专讬 讻讜诇诐 讘砖讘讬 讛诇讻讜 讗"谞 专' 讬讛讜砖注 讚注讘讚 诇讙专诪讬讛 讛讜讗 讚注讘讚 讜转"拽 讚驻诇讬讙 注诇讬讛 讚专砖讘"讙 讛讬讬谞讜 专' 讬讛讜砖注 讜诇讗 住"诇 讻讜讜转讬讛. 
讜讬"讗 讚讻诇 讛讬讻讗 讚讗讬讻讗 讞砖砖讗 讚诪讬转讛 驻讜讚讬谉 讗讜转谉 讘讻诇 诪诪讜谉 砖讬讻讜诇讬谉 诇驻讚讜转谉 讜诇讗 诪住转讘专 讚讻诇 砖讘讬 讻讜诇讛 讗讬转谞讛讜 讘讬讛 讜注讜讚 讚讙讘讬 讗砖讛 讗讬讻讗 讞砖砖讗 讚注专讬讜转 讜诇讗 讞砖砖讜 讜讗注"讙 砖拽专拽注 注讜诇诐 讛讬讗 讛讬讛 诇讛诐 诇讞讜砖.
讜诪住转讘专讗 转诇诪讬讚 讞讻诐 驻讜讚讬谉 讗讜转讜 讘讻诇 诪诪讜谉 砖讘注讜诇诐 讜诇讬讻讗 诪砖讜诐 讚讜讞拽讗 诇讗 诪砖讜诐 讗讬讙专讜讬讬 砖讗诐 讗诪专讜 讬砖专讗诇 诪诪讜谉 讗讜诪转讜 诪砖讜谞讗讬讛诐 讛专讘讛 讬砖 诇谞讜 讻讬讜爪讗 讘讛诐 讜转"讞 讗讬谉 诇谞讜 讻讬讜爪讗 讘讜 讜拽讜讚诐 诇驻讚讜转 讛诪诇讱 讻讚讗讬转讗 讘诪住讻转 讛讜专讬讜转 讛讬诇讻讱 讗讬谉 诇讛讞诪讬专 讻住祝 讜讝讛讘 注诇讬讜 讜专' 讬讛讜砖注 诪砖讜诐 砖讛讻讬专 讘讜 讘讜讜讚讗讬 砖讛讜讗 转诇诪讬讚 讜转讬拽 驻讚讛讜 讘诪诪讜谉 讛专讘讛.





专砖讘"讗

 讜讗讬 诪讚砖诪讜讗诇 诪诪讗讬 讚讗讬谞讛 诪讻讜专讛 讜诪注讜转 讞讜讝专讬谉 讚讬诇诪讗 讗讬谞讛 诪讻讜专讛 讜诪注讜转 诪转谞讛 谞讬谞讛讜 诪讬讚讬 讚讛讜讛 讗诪拽讚砖 讗讞讜转讜. 讜讗诐 转讗诪专 讛砖转讗 诪讛讗 讚讗诪专讬谞谉 讗讬谞讛 诪讻讜专讛 讜诪注讜转 讞讜讝专讬谉 讚讬诇诪讗 转讬拽砖讬 讚砖诪讜讗诇 讗讚砖诪讜讗诇 讚诪讗讬 砖谞讗 诪诪拽讚砖 讗讞讜转讜 讜讬砖 诇讜诪专 讚砖讗谞讬 讛转诐 讚讻诇 讗讚诐 讬讜讚注 砖讗讬谉 拽讚讜砖讬谉 转讜驻住讬谉 讘讗讞讜转讜 讜讙诪专 讜谞转谉 诇砖讜诐 诪转谞讛, 讗讘诇 讛讻讗 诇讗 讻讜诇讬 注诇诪讗 讚讬谞讗 讙诪讬专讬, 讗讬 谞诪讬 讚讬诇诪讗 讟注讬 讘讚专讱 讜住讘讜专 砖讛讬讗 诪讻讜专讛 讜讞讜讝专转 讜讻砖转诪爪讗 诇讜诪专 讚讗讬谞讛 诪讻讜专讛 讻砖诪讜讗诇 诪注讜转 谞诪讬 讞讜讝专讬谉, 讜讗讬 诇讗 诪驻拽注谞讗 诇讬讛 诪讬谞讬讱 诇讗讜 诇讙诪专讬 拽讗诪专 讚诪驻拽注 诇讛 讚诇讗 讗诪专讜 讗诇讗 砖讗讬谉 诪讜住专讬谉 讗讜转讜 诇专讘讜 诇讛讜爪讬讗讜 讛讗 讘讗专抓 诪砖转注讘讚 讘讜 讗讜 诪讜讻专讜 诇讗讞专讬诐 讗诇讗 讚诪驻拽注谞讛 诇讬讛 讚讻诇 砖讗讬谉 讗转讛 注讜诇讛 讻讗谉 诇讗 转砖转注讘讚 讘讜 讜谞诪爪讗 砖讗讬谉 诇讱 诇讗 讚诪讬讜 讜诇讗 注讘讜讚转讜.



诪砖讜诐 讚讜讞拽讗 讚爪讘讜专讗 讗讜 讚讬诇诪讗 诪砖讜诐 讚诇讗 诇讙专讘讜 讜诇讬讬转讬 [讘讻转"讬: 谞讬讙专讜 讜谞讬转谞讬] 讟驻讬. 讜谞驻拽讗 诪讬谞讛 讛讬讻讗 讚讗讬讻讗 讗讬谞讬砖 讚讘注讬 诇诪讬驻专拽讬讛 讘讬转专 诪讻讚讬 讚诪讬讜, 讻讬 讛讗 讚诇讜讬 讘专 讚专讙讗, 讜住诇拽讗 讘转讬拽讜. 讜讗讬讻讗 诇诪讬讚拽 讗诪讗讬 诇讗 驻砖讟讗 诪讚转谞讬讗 驻专拽 谞注专讛 砖谞转驻转转讛 谞砖讘讬转 讜讛讬讜 诪讘拽砖讬诐 注讚 注砖专讛 讘讚诪讬讛 驻注诐 专讗砖讜谞讛 驻讜讚讛 诪讻讗谉 讜讗讬诇讱 专爪讛 驻讜讚讛 专爪讛 讗讬谞讛 驻讜讚讛, 讗诇诪讗 诪砖讜诐 讚讜讞拽讗 讚爪讘讜专讗 讛讜讗, 讜转讬专爪讜 讘转讜住驻讜转 讚讻诇 砖驻讜讚讛 注爪诪讜 诪砖诇 注爪诪讜 诇讗 爪专讬讻讗 讚诇讗 讗住专讜 讻讜诇讬 讛讗讬. 讜讘专转讬讛 讚诇讜讬 讘专 讚专讙讗 讻讗讞专 讚诪讬讗 砖讗讬谞讛 [谞驻讚讬转 诪砖诇 注爪诪讛 讗诇讗 诪砖诇 讗诐, 讗讘诇 讛讛讬讗 讚驻注诐 专讗砖讜谞讛 驻讜讚讛 诪砖诇 注爪诪讛 [讘谞讚驻住: 讘注诇] 讚诪转谞讗讬 讻转讜讘讛 讛讜讗 讞讬讬讘 诇讛, 诪砖讜诐 驻讬专讜转 讚谞讻住讬 诪诇讜讙 讚讬讚讛. 讜讬砖 诪拽砖讬诐 讗讚专讘讛 谞驻砖讜讟 诪讚专讘谉 砖诪注讜谉 讘谉 讙诪诇讬讗诇 讚讛转诐 讚诪砖讜诐 讚诇讗 谞讬讙专讜 讘讛讜讗 讛讜讗, 讚拽转谞讬 专讘谉 砖诪注讜谉 讘谉 讙诪诇讬讗诇 讗诪专 讗讬谉 驻讜讚讬诐 讗转 讛砖讘讜讬讬谉 讬讜转专 诪讻讚讬 讚诪讬讛谉 诪驻谞讬 转拽讜谉 讛注讜诇诐, 讜讗住讬拽谞讗 讛转诐 讗驻讬诇讜 讛讬转讛 讻转讜讘转讛 讬讜转专 注诇 驻专拽讜谞讛. 讜讻讬 转讬诪讗 诪砖讜诐 讚驻诇讬讙讬 专讘谞谉 注诇讬讛, 讛讜讛 诇谉 诇诪讬诪专 讛讻讗 转谞讗讬 讛讬讗. 讜讬砖 诇讜诪专 讚讛转诐 驻诇讬讙讬 讘讟注诪讗 转谞讗 拽诪讗 住讘专 诪砖讜诐 讚讜讞拽讗 讚爪讘讜专讗 讜专讘谉 砖诪注讜谉 讘谉 讙诪诇讬讗诇 住讘专 诪砖讜诐 讚诇讗 谞讬讙专讜, 讜讛讻讗 讘注讬 讻诪讗谉. 讜讗讬谞讜 诪讞讜讜专 讘注讬谞讬, 讚讗诐 讗讬转讗 诪讗讬 拽讗诪专 讛转诐 专讘谉 砖诪注讜谉 讘谉 讙诪诇讬讗诇 讗讬谉 驻讜讚讬谉 讗转 讛砖讘讜讬讬谉 讬转专 注诇 讻讚讬 讚诪讬讛谉 诪驻谞讬 转讬拽讜谉 讛注讜诇诐. 讚讛讗 转谞讗 拽诪讗 谞诪讬 转讬拽讜谉 讛注讜诇诐 讗讬转 诇讬讛 讗诇讗 讚诪住讘专 住讘专讬 讚转讬拽讜谉 讛注讜诇诐 讛讬讬谞讜 诪砖讜诐 讚讜讞拽讗 讚爪讘讜专讗 讜讗讬 专讘谉 砖诪注讜谉 讘谉 讙诪诇讬讗诇 驻诇讬讙 注诇讬讛 讘讟注诪讗 讘讛讚讬讗 讛讜讛 诇讬讛 诇诪讬转谞讬 讗祝 讘讝讛 讬砖 诪驻谞讬 转拽讜谉 讛注讜诇诐, 讗诇讗 讜讚讗讬 诪砖诪注 讚专讘谉 砖诪注讜谉 讘谉 讙诪诇讬讗诇 讛讜讗 讚讗讬转 诇讬讛 转讬拽讜谉 讛注讜诇诐 讜诇讗 转谞讗 拽诪讗 讜住转诪讗 讚诪转谞讬转讬谉 讚讛讻讗 专讘谉 砖诪注讜谉 讘谉 讙诪诇讬讗诇 讛讬讗 讜拽讬讬诪讗 诇谉 讻讜转讬讛 讚住转诐 诪转谞讬转讬谉 转谞讬 讻讜转讬讛. 讗讬 谞诪讬 讗讬讻讗 诇诪讬诪专 讚住转诪讗 讚诪转谞讬转讬谉 讚讛讻讗 住转诪讗 讚专讘讬诐 讛讬讗, 讜转讚注 诇讱 诪讚驻诇讬讙 专讘谉 砖诪注讜谉 讘谉 讙诪诇讬讗诇 讚讗讬谉 诪讘专讬讞讬谉 讗转 讛砖讘讜讬讬谉 砖诪注 诪讬谞讛 专讬砖讗 诇讗讜 驻诇讜讙转讗 讚专讘谉 砖诪注讜谉 讘谉 讙诪诇讬讗诇 讜专讘谞谉 讛讬讗 讜住转诪讗 讚讛讻讗 讗驻讬诇讜 专讘谞谉 讚讗讬谉 诪讘专讬讞讬谉 讗转 讛砖讘讜讬讬诐 诪讜讚讬谉 讘讛. 讜讗转讬讗 讚诇讗 讻转谞讗 拽诪讗 讚讘专讬讬转讗 讚讻转讜讘讜转 讚转谞讗 拽诪讗 讚讛转诐 诇讬转 诇讛 转讬拽讜谉 讛注讜诇诐. 讜讻谉 谞专讗讛 诪讚讘专讬 讛专讘 讗诇驻讗住讬 讝"诇 砖驻住拽 砖诐 讻专讘谉 砖诪注讜谉 讘谉 讙诪诇讬讗诇 讜讻讗谉 讻转讘讛 诇诪砖谞转谞讜 住转诐 讜诇讗 讛讘讬讗 讘注讬讗 讚讛讻讗 讚诪讛转诐 砖诪注讬谞讛 诇讛 讚讗砖诐 讚诇讗 谞讬讙专讜 讜诇讬转讜 讛讜讗 讜讛讗 讚诇讗 驻砖讟讜讛 讛讻讗 诪讛转诐 讚讻讜转讛 讗讬讻讗 讘转诇诪讜讚讗 讚拽讗讬 讛讻讗 讘转讬拽讜 讜诪驻砖讟讗 讘讚讜讻转讗 讗讞专讬谞讗, 讜讞讚讗 诪讬谞讬讬讛讜 诇注讬诇 讚讗讬讘注讬 诇谉 诪注讜讻讘 讙讟 砖讞专讜专 讗讜讻诇 讘转专讜诪讛 [讘谞讚驻住: 讗讜 诇讗 讜诇讗 讗讬驻砖讬讟讗 讛讻讗 讜讘讻专讬转讜转 驻专拽 讗砖诐 转诇讜讬 讗诪专讜 诪注讜讻讘 讙讟 砖讞专讜专 讗讜讻诇 讘转专讜诪讛] 讜讙专住讬谞谉 讘讬专讜砖诇诪讬 讗讬谉 驻讜讚讬谉 讗转 讛砖讘讜讬讬诐 诪驻谞讬 转讬拽讜谉 讛注讜诇诐 讚诇讗 诇讬讙专讜 砖讘讜讬讬 讜诪讬转讜. 讜讛讗 讚讗诪专讬谞谉 诇拽诪谉 讘专讘讬 讬讛讜砖注 讘谉 讞谞谞讬讛 砖驻讚讛 讗讜转讜 转讬谞讜拽 讘讻专讱 讙讚讜诇 砖讘专讜诪讬 讘诪诪讜谉 讙讚讜诇 讬砖 诇讜诪专 专讘讬 讬讛讜砖注 讚注讘讚 诇讙专诪讬讛 讛讜讗 讚注讘讚 讜讚讬诇诪讛 讛讜讗 谞讬讛讜 讚驻诇讬讙 注诇讬讛 讚专讘谉 砖诪注讜谉 讘谉 讙诪诇讬讗诇 讘讛讛讬讗 讚讻转讜讘讜转, 讜讗讬 谞诪讬 讬砖 诇讜诪专 讟注诪讗 诪砖讜诐 讚讞讝讛 讘讬讛 讚讛讜讬 爪讜专讘讗 诪专讘谞谉 讜诇讗 讗诪专讜 讘转诇诪讬讚 讞讻诐 砖讗讬谉 驻讜讚讬谉 讗讜转讜 讗诇讗 讘讚诪讬讜, 讚转诇诪讬讚 讞讻诐 砖诪转 讗讬谉 诇讜 转诪讜专转讜 讜讛讬诇讻讱 驻讜讚讬谉 讗讜转讜 注讚 注砖专讛 讘讚诪讬讜.





讛诪讗讬专讬

讜讘诪拽讚砖 讗转 讗讞讜转讜 讗诪专 砖诪讜讗诇 诪注讜转 诪转谞讛 讜讛诇讻讛 讻诪讜转讜 讜砖诪讗 转讗诪专 诪讛 讘讬谉 讝讜 诇讝讜 讗注"驻 砖讘讙诪专讗 砖讗诇讜讛 讜诇讗 讛砖讬讘讜 讘讛 讜讻讚拽讗诪专 讚讬诇诪讗 讗讬谞讛 诪讻讜专讛 讜诪注讜转 诪转谞讛 诪讬讚讬 讚讛讜讛 讗诪拽讚砖 讗讞讜转讜 谞专讗讛 讛讟注诐 诪驻谞讬 砖讘讗讞讜转讜 讗讚诐 讬讜讚注 砖讗讬谉 拽讚讜砖讬谉 转讜驻砖讬谉 讘讗讞讜转讜 讜讙诪专 讜谞转谉 诇砖诐 诪转谞讛 讗讘诇 讝讜 讗讬谉 讻诇 讗讚诐 讬讜讚注 砖诇讗 转讛讗 诪讻讬专讛 讞诇讛 讘讬讜讘诇 讗讚专讘讗 住讘讜专 讛讜讗 讛讜讗讬诇 讜住讜祝 讬讜讘诇 诪砖诪讟 砖转讛讗 诪讻讬专讛 讞诇讛 讘讻诇讜 讜讗祝 诇专讘 讬砖 诇讱 诇砖讗讜诇 讘讛 诪驻谞讬 诪讛 诇讗 讗诪专 讘讬讜讘诇 诪注讜转 驻拽讚讜谉 讻讚拽讗诪专 诇讛 讘讻讜诇讛讜 讚讜讻转讬 讗诇讗 砖讘砖讗专 诪拽讜诪讜转 讗讚诐 讬讜讚注 讻讜' 讗讘诇 讝讜 讗讬谉 讗讚诐 讬讜讚注 讜讙诪专 讜谞转谉 诇砖诐 诪讻专 讙诪讜专 讜讗注"驻 砖讘砖谞讬 砖诇 拽讚讜砖讬谉 讘诪砖谞转 讘讝讜 讜讘讝讜 诇诪讚谞讜 诪注讜转 讘注诇诪讗 讞讜讝专讬谉 讜讻谉 砖讘专讗砖讜谉 砖诇 诪爪讬注讗 讘讛讻讬专 讘讛 砖讗讬谞讛 砖诇讜 讜诇拽讞讛 驻住拽谞讜 诪注讜转 讬砖 诇讜 讜诪驻谞讬 砖讛讜讗 讬讜讚注 砖拽专拽注 讗讬谞讜 砖诇讜 讜讙诪专 讜谞转谉 诇砖讜诐 驻拽讚讜谉 讘讗诇讜 诇讗 注讘讬讚 讗讬谞讬砖 讚讬讛讬讘 诪转谞讛 诇讗讞专讬谞讬 讗讘诇 讘讗讞讜转讜 讗讚诐 谞讜转谉 诇讛 诪转谞讛 讜讗讚诐 讬讜讚注 讜讻讜' 讜讝讛讜 砖讙讚讜诇讬 讛诪讞讘专讬诐 驻住拽讜 讘讛诇讻讜转 讝讻讬讬讛 讜诪转谞讛 讘诪拽讚砖 讗转 讗讞讜转讜 砖讛谉 诪转谞讛 讜讘讛诇讻讜转 讗讬砖讜转 讛讘讬讗讜 讝讜 砖诇 讛讬转讛 讗讜讻诇转 专讗砖讜谞讛 专讗砖讜谞讛 讜讻讜' 讜讛爪专讬讻讜 讘讛 砖转讛讗 讘讗讞专讜谞讛 砖讜讛 驻专讜讟讛 讜讻讚注转 讛讗讜诪专 诪注讜转 讞讜讝专讬诐 砖诇讚注转 讛讗讜诪专 诪转谞讛 讗祝 讻砖讗讬 讝讜 诪讛谉 转讛讗 砖讜讛 驻专讜讟讛 住讗讙讬 讻诪讜 砖讛转讘讗专 砖诐 讗诇讗 砖谞专讗讬谉 讛讚讘专讬诐 砖讗讬谉 诇讚诪讜转诐 讻讗讞讜转讜 讜讗诇诪诇讗 讻谉 讛讬讜 讚讘专讬讛诐 住讜转专讬诐 讝讛 讗转 讝讛 讜诪讻诇 诪拽讜诐 讙讚讜诇讬 讛驻讜住拽讬诐 诇讗 谞转讘专专 诇谞讜 讚注转诐 讘讝讜 讗诇讗 砖诪讙讚讜诇讬 转诇诪讬讚讬讛诐 专讗讬谞讜 砖驻住拽讜 讗祝 讘诪拽讚砖 讗讞讜转讜 诪注讜转 讞讜讝专讬谉 讜讻驻砖讜讟讛 砖诇 诪砖谞转 拽讚讜砖讬谉 砖讛讘讬讗讜 注诇讬讛 讝讜 砖诇 诪拽讚砖 讗讞讜转讜 讜诪"诪 诇讚注转谞讜 诇讗 讛讘讬讗讜讛 砖诐 讗诇讗 诇讚讜讙诪讗 砖讬砖 诪讞诇拽转 讘诪注讜转 诪转谞讛 讜诪注讜转 讞讜讝专讬诐 诇讗 砖转讛讗 讛讗讞转 转诇讜讬讛 讘讞讘专转讛:



注讘讚 砖讘专讞 诪讞讜爪讛 诇讗专抓 诇讗专抓 诇讗 讬爪讗 诇讞讬专讜转 讘讻讱 讗诇讗 讗诐 专爪讛 讛讗讚讜谉 砖讬讛讗 注讜诪讚 砖诐 讜讬讛讗 注讜讘讚讜 诇砖诐 讻诪讛 砖讬专爪讛 诪讜讟讘 讜讗诐 诇讗讜 讬诪讻专讛讜 诇诪讬 砖讚专 诇砖诐 讜讗诐 讗讬谞讜 专讜爪讛 讻讜驻讬谉 讗转 讛注讘讚 诇讻转讜讘 砖讟专 注诇 讚诪讬讜 讜讻讜驻讬谉 讗讜转讜 诇讻转讜讘 讙讟 砖讞专讜专 讜讗诐 讗讬谞讜 专讜爪讛 诇砖讞专专讜 讗讜 砖专爪讛 诇讛讜爪讬讗讜 讗讞专 讛转专讗转谞讜 拽讜谞住讬谉 讗讜转讜 讜诪驻拽讬注讬谉 讗转 砖注讘讜讚讜 诪注诇讬讜 讘诇讗 讻诇讜诐 讜讻诪讜 砖讗诪专讜 讻讗谉 讜讗讬 诇讗 诪驻拽注谞讗 诇讱 诪讚专' 讬讗砖讬讛 讜诇注讜诇诐 讗讬谉 讻讜驻讬谉 讗转 讛注讘讚 诇讞讝讜专 讗讞专讬讜 讜注诇 讝讜 讗诪专讛 转讜专讛 诇讗 转住讙讬专 注讘讚 讗诇 讗讚谞讬讜 讛讗 讗诐 讛讜讗 讘讗专抓 讬砖专讗诇 讜讘专讞 诪诪谞讜 讗讜 砖讛讬讛 讘讞讜爪讛 诇讗专抓 讗诇讗 砖诇讗 讘专讞 讘讗专抓 讗诇讗 讘讗讬讝讛 诪拽讜诐 砖讘讞讜爪讛 诇讗专抓 诪住讙讬专讬谉 讗讜转讜 诇讘注诇讬讜 讜讗驻讬' 讻砖诇拽讞讜 注诇 诪谞转 诇砖讞专专讜 讻讙讜谉 砖讻转讘 诇讜 诇讻砖讗拽讞讱 讛专讬 注爪诪讱 拽谞讜讬 诇讱 诪注讻砖讜 砖讛专讬 诪讻诇 诪拽讜诐 讚讘专 砖诇讗 讘讗 诇注讜诇诐 讛讜讗 讜讗祝 诇讚注转 讛驻讜住拽讬诐 诇诪注诇讛 砖讻诇 砖讻转讘 注诇讬讜 讗讜谞讜 讗讬谞讜 爪专讬讱 讙讟 砖讞专讜专 讛转诐 讛专讬 讛拽谞讛讜 诇讙讜讬 诪注讻砖讜 讜诇讗 谞砖讗专 诇讜 注诇讬讜 讗诇讗 砖诐 讗讬住讜专 讜讬讻讜诇 诇讛驻拽讬注讜 诪注讻砖讜 讗讘诇 讝讛 砖讗祝 讙讜祝 诪拽谞讛讜 诇注转讬讚 讚讘专 砖诇讗 讘讗 诇注讜诇诐 讛讜讗 讜讝讛讜 砖讘诪住讻转 拽讚讜砖讬谉 住"讙 讗' 讜讘诪住讻转 讬讘诪讜转 爪"讙 讘' 讗诪专讜 诪讝讜 注诇 专讘讬 砖讛讜讗 住讜讘专 讻专' 诪讗讬专 讚讗讚诐 诪拽谞讛 讚讘专 砖诇讗 讘讗 诇注讜诇诐 讜讛注诪讬讚讜讛 讻砖讬讟讛 讜诇讗 讛讝讻讬专讜 讘讛 讝讜 砖诇 专砖讘"讙 讘讻转讘 注诇讬讜 讗讜谞讜 砖讗诪专 诇讻砖转讘专讞 诪诪谞讜 讗讬谉 诇讬 注住拽 讘讱:



讙讜讬 砖拽讘诇 注诇讬讜 砖诇讗 诇注讘讜讚 注"讝 讗驻讬' 讛讬讛 诪砖讘注讛 注诪诪讬谉 砖谞讗诪专 讘讛诐 诇讗 转讞讬讛 讗讬谉 诪讜爪讬讗讬谉 讗讜转讜 诇讛砖讬讘讜 诇注"讝 砖诇讜 讜讗注"驻 砖谞讚讞讛 诇讗 诪谉 讛讚讬谉 谞讚讞讛 讗诇讗 诇讜诪专 砖诇讗 诪谉 讛诪拽专讗 讛讜讗 讬讜爪讗 砖讗诐 讻谉 讛讬讛 诇讜 诇讜诪专 诪注诐 讗诇讛讬讜 讗讘诇 讛讚讬谉 诪讻诇 诪拽讜诐 讻讱 讛讜讗 讜诪讻讗谉 讗转讛 诇诪讚 砖讻诇 砖讗讬谞讜 注讜讘讚 讗转 讛讗诇讬诇讬诐 讜讛讜讝讛专 砖诇讗 讜讻讜' 砖诇讗 诇讛讜谞讜转 砖谞讗诪专 注诪讱 讬砖讘 讘拽专讘讱 讻讜' 诇讗 转讜谞谞讜 砖讛专讬 诪"诪 讗诇诪诇讗 讚讻转讜讘 讗讚谞讬讜 讛讜讗 诪注诪讬讚讜 讘讻讱 讜诇讗 谞讚讞讛 讗诇讗 诪讚讻转讜讘 讗讚谞讬讜 讗讘诇 注拽专 讛讚讬谉 讻讱 讛讜讗 讜讻谉 讘诪讜讻专 注讘讚讜 讘讞讜爪讛 诇讗专抓 诇讗 谞讚讞讛 砖讛专讬 诪讜讻专 注讘讚讜 诇讞讜爪讛 诇讗专抓 讬爪讗 诪讬讚 诇讞讬专讜转 讜讗讬谉 爪专讬讱 诇讜 砖讬讘专讞:



讻讘专 讬讚注转 砖讗讬谉 诪讞讝讬专讬谉 讗讘讚讛 讗诇讗 讘住讬诪谉 讛专讗讜讬 讜诇爪讜专讘讗 诪专讘谞谉 讘讟讘讬注讜转 注讬谞讗 讗诇讗 砖讗祝 讘诪拽讜诐 砖讗讬谉 砖诐 讟讘讬注转 注讬谞讗 讻讙讜谉 砖讗讬谞讜 讘诪拽讜诐 讛讗讘讚讛 诪拽讬诇讬谉 讘转诇诪讬讚 讞讻诐 诇讛讞讝讬专讛 诇讜 讘住讬诪谉 讻诇 讚讛讜 讜讗祝 讘诇讗 住讬诪谉 讗诇讗 砖住讜诪讻讬谉 注诇 讟讘讬注转 注讬谞讗 砖诇讜 讘砖注讛 砖讬专讗谞讛 砖讗诇诪诇讗 砖讛讜讗 诪讻讬专讛 诇讗 讬拽讘诇谞讛 讜讝讛讜 讛讗诪讜专 讻讗谉 讘讗讘讬讬 讗讬 诇讗讜 讚谞讞诪谞讬 讗转 诇讗 讛讜讛 诪砖讚专谞讗 诇讱 讗讟讜 讻诇讛讜 讞诪专讬 诇讗讜 讞讬讜专 讻专住讬讬讛讜:



讻讘专 讘讬讗专谞讜 砖讗讬谉 驻讜讚讬谉 讗转 讛砖讘讜讬讬诐 讘讬转专 诪讻讚讬 讚诪讬讛诐 讜诇讗 诪砖讜诐 讚讜讞拽讗 讚爪讘讜专讗 讗诇讗 诪讟注诪讗 讚诇讗 诇讬讙专讜 讘讛讜 讜诇讬转讜 讟驻讬 讜讛讬诇讻讱 讗祝 讘砖驻讜讚讛 注爪诪讜 诪砖诇讜 讗讜 砖驻讚讗讜讛讜 拽专讜讘讬诐 讗讬谉 诪专砖讬谉 讗讜转讜 诇讬驻讚讜转 讘讬转专 诪讻讚讬 讚诪讬讜 讗诇讗 砖诪讻诇 诪拽讜诐 讬砖 讞讜诇拽讬谉 讘驻讜讚讛 讗转 注爪诪讜 砖讗讬谉 诪讜谞注讬谉 讗讜转讜 诪讻诇讜诐 讛讗 讘砖讗专 拽专讜讘讬诐 诪讜谞注讬诐 讜讬砖 砖讜讗诇讬诐 讘讛 砖讛专讬 讘驻专拽 讛谞讬讝拽讬谉 讗诪专讜 讛注讘讚讛 诇讗 讗讝讜讝 诪讻讗谉 注讚 砖讗驻讚谞讜 讘讻诇 诪诪讜谉 砖驻讜住拽讬谉 注诇讬 讜诇讗 讝讝讜 诪砖诐 注讚 砖驻讚讗讜 讘诪诪讜谉 讛专讘讛 讝讜 讘砖注转 讞讜专讘谉 讛讘讬转 讛讬转讛 讜诇讬讻讗 诇诪讬讞砖 讚诇讬讙专讬 讘讛讜 讟驻讬 砖讛专讬 讻诇诐 讙诇讜 讜谞砖讘讜 讗讜 砖诪讗 讻诇 砖讬砖 讞砖砖 诪讬转讛 讗讬谉 诇讚讘专 拽讬爪讘讗 讜讗注"驻 砖讗诪专讜 讘"讘 讞' 讘' 讚专讱 讻诇诇 砖讘讬 讻讜诇讛讜 讗讬转谞讛讜 讘讬讛 诪讻诇 诪拽讜诐 砖讘讬 砖注讬拽专讜 诇诪诪讜谉 讗讬谉 讘讜 讞砖砖 诪讬转讛 讜讬砖 讗讜诪专讬诐 砖讗讜转讜 砖驻讚讛 转诇诪讬讚 讛讬讛 讜爪讜专讘讗 诪专讘谞谉 讞讬讬讘讬谉 诇驻讚讜转讜 讘讻诇 诪诪讜谉 砖讘注讜诇诐 讜诇讬讻讗 诪砖讜诐 讗讬讙专讜讬讬 砖转讜专转讜 诪砖诪专转讜 讗注"驻 砖讙专诐 讛讞讟讗 讜谞讻砖诇 注讻砖讜 讜讻诇 砖讻谉 砖转诇诪讬讚 讞讻诐 讗讬谉 诇讜 转诪讜专讛:





转讜住驻讜转 专讬"讚

讗"诇 讗讘讬讬 诇专讘 讬讜住祝 诪讗讬 讞讝讬转 讚拽谞住讬转 诇讬讛 诇诇讜拽讞 诇讛驻住讬讚 讚诪讬讜 诇讬拽谞住讬讛 诇诪讜讻专 砖讬讞讝讬专 诇讜 诪注讬拽专讜 讗"诇 诪住转讘专讗 讛讬讻讗 讚讗讬讻讗 讗讬住讜专讗 讛转诐 拽谞住讬' 讗"专 讗讘讛讜 砖谞讛 诇讬 专' 讬讜讞谞谉 注讘讚 砖讬爪讗 讗讞专 专讘讜 诇住讜专讬讗 讜诪讻专讜 砖诐 讬爪讗 诇讞讬专讜转 驻讬' 讚讛讻讬 讗诪专谉 讘驻"拽 讛诪讜讻专 注讘讚讜 讘住讜专讬讗 讻诪讜讻专 讘讞讜"诇 讜住讜专讬讗 谞拽专讗 讗专诐 爪讜讘讛 讚诪砖拽 讜讚诪砖拽 讘讻诇诇 讜讛转谞讬 专' 讞讬讬讗 讗讘讚 讗转 讝讻讜转讜 诪驻谞讬 砖讛讬讛 诇讜 砖诇讗 诇爪讗转 诇讗 拽砖讬讗 讻讗谉 砖讚注转 专讘讜 诇讞讝讜专 驻讬' 诇讗 讗讘讚 讗转 讝讻讜转讜 讜讻讗谉 砖讗讬谉 讚注转 专讘讜 诇讞讝讜专 讗讬讘讚 讝讻讜转讜:



讛讛讜讗 注讘讚讗 讚注专拽 诪讞讜"诇 诇讗专抓 讗转讗 诪专讬讛 讜讗砖讻讞讬讛 讗转讗 诇拽诪讬讛 讚专' 讗诪讬 讗"诇 诇讬讻转讜讘 诇讱 砖讟专讗 讗讚诪讬讛 讜讻转讜讘 诇讬讛 讙讬讟讗 讚讞讬专讜转讗 讜讗讬 诇讗 诪驻拽注谞讗 诇讬讛 诪讬谞讱 诪讚专' 讗讞讬 讘专' 讬讗砖讬讛 讚讗诪专 诇讗 转住讙讬专 注讘讚 讗诇 讗讚讜谞讬讜 讘注讘讚 砖讘专讞 诪讞讜"诇 讛讻转讜讘 诪讚讘专 讜讗讬 拽砖讛 诇讬驻拽注讬讛 诇讙诪专讬 讻专' 讗讞讬 讜讗诪讗讬 讻转讬讘 诇讬讛 砖讟专 讗讚诪讬讛 诪砖讜诐 讚诪爪讬 讗诪专 诇讬讛 专讘讬讛 讗谞讗 讚讚讬讬专谞讗 讛讻讗 讘讗"讬 讜诪讬砖转注讘讚转 诇讬 讗讬 谞诪讬 诪爪讬 讗诪专 诇讬讛 诪讝讘讬谞谞讗 诇讱 诇讗讞专讬谞讬 讚拽讬讬诪讬 讛讻讗 诪"讛 注讘讚 谞讬讞讗 诇讬讛 讘讛讻讬 诇讻转讜讘 诇讬讛 砖讟专讗 讗讚诪讬讛 讜诇讬驻讜拽 诇讞讬专讜转讗 诇讙诪专讬:



讗讬谉 驻讜讚讬诐 讗转 讛砖讘讜讬讬诐 讜讻讜' 诪驻谞讬 转讬拽讜谉 讛注讜诇诐. 驻讬' 讻讚讬 砖诇讗 讬转谞讜 诇讘诐 诇转讜驻砖诐 讜讙诐 诪驻谞讬 讟讜专讞 讛爪讘讜专 讜讗讬谉 诪讘专讬讞讬谉 讗转 讛砖讘讜讬讬诐 诪驻谞讬 转讬拽讜谉 讛注讜诇诐 驻讬' 砖诇讗 讬砖讬诪讜 讛讗讞专讬诐 讘讻讘诇讬 讘专讝诇 讗诐 讬转驻砖讜诐 讛讬讜诐 [讗讜] 诇诪讞专 专讘讬 砖诪注讜谉 讘谉 讙诪诇讬讗诇 讗讜诪专 诪驻谞讬 转讬拽讜谉 讛砖讘讜讬讬诐 诪讗讬 讘讬谞讬讬讛讜 讗讬讻讗 讘讬谞讬讬讛讜 讚诇讬讻讗 讗诇讗 讞讚 诇专讘讬 砖诪注讜谉 讘谉 讙诪诇讬讗诇 讚讗诪专 诪驻谞讬 转讬拽讜谉 讛砖讘讜讬讬诐 讟注诪讗 讚讗讬讻讗 砖讘讜讬讬诐 讗讞专讬谞讬 讚讗讬讻讗 诇诪讬讞砖 砖诪讗 讬砖讬诪讜 讗讜转诐 讘讻讘诇讬 讘专讝诇 讗讘诇 讛讬讻讗 讚诇讬讻讗 讗诇讗 讞讚 诪讜转专 诇讛讘专讬讞讜 讜转"拽 讞讬讬砖 诇砖讘讜讬讬诐 讚注诇诪讗 诇驻讬讻讱 讗讬谉 诪讘专讬讞讬谉 讜讻讜':



讗讬谉 诇讜拽讞讬谉 住驻专讬诐 讜讻讜' 讗诪专 专讘 讘讜讚讬讗 诇专讘 讗砖讬 讬讜转专 注诇 讚诪讬讛诐 讛讜讗 讚讗讬谉 诇讜拽讞讬诐. 驻讬' 诪驻谞讬 讟讜专讞 讛爪讘讜专 讗讬 谞诪讬 砖诇讗 讬转讙专讜 诇砖诇讜诇 讗讜转讜 讛讗 讘讻讚讬 讚诪讬讛谉 诇讜拽讞讬谉 砖"诪 住"转 砖谞诪爪讗 讘讬讚 注讜讘讚 讻讜讻讘讬诐 拽讜专讬诐 讘讜 讚讬诇诪讗 诇讬讙谞讝. 讗诪专 专讘 谞讞诪谉 谞拽讟讬' 住"转 砖讻转讘讜 讗驻讬拽讜专讜住 讬砖专祝. 驻讬' 砖讛讜讗 讗讚讜拽 诇注"讝 讜讻诇 诪讞砖讘转讜 讛讜讗 诇讛 讜讻讜转讘 讛讗讝讻专讜转 诇砖诐 注"讝 砖诇讜. 讻转讘讜 注讜讘讚 讻讜讻讘讬诐 讬讙谞讝 驻讬' 讚诇讗 讗诪专讬' 住转诐 诪讞砖讘转 注讜讘讚 讻讜讻讘讬诐 诇注"讝 讗诇讗 讛讚讘专 住驻拽 讛讬诇讻讱 讗讬谉 砖讜专驻讬谉 讗讜转讜 讜讗讬谉 拽讜专讬谉 讘讜 讗诇讗 讟注讜谉 讙谞讬讝讛 谞诪爪讗 讘讬讚 讗驻讬拽讜专讜住 讬讙谞讝 驻讬' 砖讗讬谉 讬讚讜注 诪讬 讻转讘讜 谞诪爪讗 讘讬讚 注讜讘讚 讻讜讻讘讬诐 讗诪专讬 诇讛 讬讙谞讝 讜讗诪专讬 诇讛 拽讜专讬谉 讘讜 诪"讚 拽讜专讬谉 讘讜 讚讗诪专讬' 诪讬砖专讗诇 讝讘谞讬讛 讗讜 砖拽诇讬讛 讘讗讜谞住 讻讚讬 诇诪讜讻专讜 诇讬砖专讗诇 讜诪"讚 讬讙谞讝 砖诪讗 讛讜讗 讻转讘讜 讜驻住讜诇. 转谞讬 讞谞讬谞讗 讘专讬讛 讚专讘讗 诪驻砖专讜谞讬讗 住"转 讜转驻讬诇讬谉 讜诪讝讜讝讜转 砖讻转讘谉 讗驻讬拽讜专讜住 讜注讜讘讚 讻讜讻讘讬诐 讜注讘讚 讜讗砖讛 讜拽讟谉 讜讻讜转讬 讜讬砖专讗诇 诪砖讜诪讚 驻住讜诇讬谉 砖谞讗诪专 讜拽砖专转诐 讜讻转讘转诐 讻诇 砖讬砖谞讜 讘拽砖讬专讛 讬砖谞讜 讘讻转讬讘讛 讜讻诇 砖讗讬谞讜 讘拽砖讬专讛 讗讬谞讜 讘讻转讬讘讛. 讜讗砖讛 讗讬谞讛 讘拽砖讬专讛 讚讛"诇 诪爪讜转 注砖讛 砖讛讝诪谉 讙专诪讗 讚诇讬诇讛 讜砖讘转 诇讗讜 讝诪谉 转驻讬诇讬谉 谞讬谞讛讜 讜诪住讜专 讜讬砖专讗诇 讗驻讬拽讜专讜住 驻专拽讜 诪注诇讬讛谉 注讜诇 砖诪讬诐 讜讗注"讙 讚讗砖讛 诪讞讬讬讘讗 讘诪讝讜讝讛 讻讚转谞谉 讘讘专讻讜转 (讚祝 讻) 讜讞讬讬讘讬诐 讘诪讝讜讝讛 讻讬讜谉 讚讗讬谞讛 专砖讗讬转 诇讻转讜讘 转讜专讛 讜转驻讬诇讬谉 讗讬谞讛 专砖讗讬转 诇讻转讜讘 诪讝讜讝讛 讚诇讗 讙专讜注讛 讻转讬讘转 诪讝讜讝讛 诪讻转讬讘转 住"转 讜转驻讬诇讬谉 讜讻诇 砖驻住讜诇 讘讝讛 驻住讜诇 讘讝讛:





诪讛专砖"讗 - 讞讬讚讜砖讬 讛诇讻讜转

讘讚"讛 诪讬讚讬 讚讛讜讛 讗诪拽讚砖 讗讞讜转讜 讜诇驻讬 讛讗诪转 讬砖 诇讞诇拽 讻讜' 注讻"诇 专"诇 讬砖 诇讞诇拽 诇驻讬 讛讗诪转 诇砖诪讜讗诇 讚讘诪拽讚砖 讗讞讜转讜 讜讚讗讬 讗讚诐 讻讜' 讗讘诇 讘砖讚讛 讗讬谉 讗讚诐 讬讜讚注 讚讗讬谞讛 诪讻讜专讛 砖讛专讬 诇专讘 诪讻讜专讛 讜讬讜爪讗讛 讜讗讬谞讜 谞讜转谉 讘讚专讱 诪转谞讛 讗诇讗 讘讚专讱 诪拽讞 讜讻讬讜谉 砖讗讬谞讛 诪讻讜专讛 诇砖诪讜讗诇 讛专讬 讛诪注讜转 讞讜讝专讬谉 讜拽"诇:





诪讛专砖"讗 - 讞讬讚讜砖讬 讗讙讚讜转

讙专诪讗  诇讛讜 诪诇转讗 讜讗砖转讘讬讬谉 讻讜'. 专"诇 讚讛讱 诪诇转讗 讙讜驻讛 讚讘讞砖谉 拽讬讚专讗 讜诪专讗讬谉 注爪诪谉 爪讚拽谞讬讜转 讛讜讗 讙专诪讛 诇讛讜 讚讗砖转讘讬讬谉 讜讗砖转讘讗讬 讗讬讛讜 讘讛讚讬讬讛讜 讻讚讬 砖讬转讘专专 诇讜 砖诇讗 注砖讜 讻谉 专拽 注"讬 讻砖驻讬诐 讻讚诪住讬拽: 


讗"诇  注讬诇讬砖 讘专讞 讻讜'. 讻驻诇 讛讚讘讜专 诇拽讬讬诐 讛讚讘专 讜讛讜讗 诇讗 讛讗诪讬谞讜 讻讬 讻谉 讚专讻讜 砖诇 注讜专讘 诇砖拽专 讘砖诇讬讞讜转讬讛 讻注谞讬谉 谞讞 讜讗诪专 讗讚讛讻讬 讗转讗 讬讜谞讛 讻讜' 讜讝讛 讛讬讜谞讛 讜讚讗讬 讗讬谞讜 诪砖拽专 讘砖诇讬讞讜转讬讛 讻诪驻讜专砖 讙讘讬 谞讞 讗讘诇 讗诪专 讚砖诪讗 讛讛讜讗 讙讘专讗 诪砖拽专 讗诇讗 砖讗诪专 砖讛讗诪讬谉 讘讚讘专 讻讬讜谉 讚讻"讬 诪转讬诇讗 诇讬讜谞讛 砖"诪 讚拽讜砖讟讗 讛讜讗 讜诪转专讞讬砖 诇讬 谞讬住讗. 讜讗诪专 


讗讬  拽讬讬诪谉 讘讛诪谞讜转讬讬讛讜 讗讛讚专讬谞讛讜 讻讜'. 专"诇 讚讜讚讗讬 讬讚注 砖讛谉 谞讘注诇讜转 诇砖讘讗讬谉 讗诇讗 讚讗讞讝讬 讗讬 拽诪讜 讘讛诪谞讜转讬讬讛讜 注诐 讙讘专讬讬讛讜 讛讬砖专讗诇讬诐 讜讗讬谉 谞讘注诇讜转 讗诇讗 讘讗讜谞住 讗讛讚专讬谞讛讜 注诪讬 诇讘专讜讞 注诪讬 讻讬 拽讞讝讗 讚谞讘注诇讜转 讘专爪讜谉 讻诪"砖 讚诇专讞拽讬谞讛讜 诪讛讻讗 讻讜' 注专拽 讛讜讗 诇讘讚讜 讜讛讛讜讗 讙讘专讗 讻讜' 讜讗诪专 讻讬 讛讚专谉 讚讛讬讬谞讜 讘注诇 讻专讞谉 注"讬 驻讬专讜拽讗 讛讜讜 讞讝讬 讘讛讜 讚诇讗 讛讜讛 讘讞砖谉 拽讚专讗 诪注讬拽专讗 讗诇讗 讘讻砖驻讬诐 讜拽"诇:





诪讛专"诐

注"讗 讙诪' 讛讗讬 诪注诐 讗讚讜谞讬讜 诪注诐 讗讘讬讜 诪讘注讬 诇讬讛 讜讻讜'. 讬砖 诇讛拽砖讜转 诇诪讛 讛拽砖讛 讗住讜祝 讛驻住讜拽 讚讻转讬讘 讗砖专 讬谞爪诇 讗诇讬讱 诪注诐 讗讚讜谞讬讜 讜诇讗 驻专讬讱 诪专讬砖 讛驻住讜拽 讚讻转讬讘 诇讗 转住讙讬讚 注讘讚 讗诇 讗讚讜谞讬讜 讗诇讗 爪"诇 讚讗讚讜谞讬讜 专"诇 注讘讜专转 讻讜讻讘讬诐 讻讚诪砖诪注 诪驻专砖"讬 讗"讻 诪讛 驻专讬讱 讗住讜祝 驻住讜拽 讚讗砖专 讬谞爪诇 讗诇讬讱 诪注诐 讗讚讜谞讬讜 讛讗 讗讬讻讗 谞诪讬 诇驻专砖讜 讚注讘讜讚转 讻讜讻讘讬诐 拽专讜讬 讗讚讜谞讬讜 讗诇讗 谞专讗讛 诇讬 讚讛诪拽砖讛 住"诇 讚讗注讘讜讚转 讻讜讻讘讬诐 诇讗 砖讬讬讱 诇讜诪专 讬谞爪诇 讚诪讛 讛爪诇讛 砖讬讬讱 诪注讘讜讚转 讻讜讻讘讬诐 讗诇讗 注诇 讻专讞讱 爪"诇 讚专"诇 讚讛讘谉 专讜爪讛 诇讛爪讬诇 注爪诪讜 诪讗讘讬讜 讛诪讻专讬讞讜 诇注讘讜讚 注讘讜讚转 讻讜讻讘讬诐 讜诇讻讱 驻专讬讱 诪注诐 讗讘讬讜 诪讘注讬 诇讬讛 讜拽"诇:


砖诐 讗砖专 讬谞爪诇 诪注诪讱 诪讘注讬 诇讬讛. 讬砖 诇讛拽砖讜转 讚注"讻 诇专' 讗讬砖注讬讗 讚诪驻专砖 拽专讗 讚诇讗 转住讙讬专 讘诪讜讻专 注讘讚讜 诇讞讜爪讛 诇讗专抓 讛讻转讜讘 讛讝讛讬专 诇讘"讚 砖诇讗 讬住讙讬专讜讛讜 诇诇讜拽讞 讻诪讜 砖驻专砖"讬 讗"讻 讗转讬 谞诪讬 砖驻讬专 讛讗 讚拽讗诪专 拽专讗 讗砖专 讬谞爪诇 讗诇讬讱 专"诇 诇讘"讚 驻讬专讜砖 砖讛注讘讚 讘讗 诇讘"讚 诇讛谞爪诇 诪讗讚讜谞讬讜 砖专讜爪讛 诇诪讜讻专讜 诇讞"诇 讜讻谉 爪专讬讱 注"讻 诇驻专砖 讛拽专讗 讗诇讬讘讬讛 讚专讘讬 讚诪讜拽讬 拽专讗 讘诇讜拽讞 注讘讚 注"诪 诇砖讞专专讜 讚讗砖专 讬谞爪诇 讗诇讬讱 拽讗讬 讗讘"讚 讜讗"讻 诪讗讬 驻专讬讱 讗砖专 讬谞爪诇 诪注诪讱 诪讘注讬 诇讬讛 讜谞"诇 讚讛诪拽砖讛 讛讜讛 拽砖讛 诇讬讛 注诇 专讘讬 讗讜砖注讬讗 讚诪驻专砖 讛拽专讗 讘诪讜讻专 注讘专讜 诇讞"诇 诪讬讚讬 讗讬讻讗 砖讜诐 讛讜讻讞讛 讘拽专讗 讚讘讞"诇 讗讬讬专讬 讗诇讗 讜讚讗讬 专讘讬 讗讞讗 诪驻专砖 讛讗讬 讗砖专 讬谞爪诇 讬转驻专砖 诪诇砖讜谉 讗砖专 讛爪讬诇 讗诇讛讬诐 诪讗讘讬谞讜 讜专"诇 砖谞转驻专砖 诪讗"讬 诇讞"诇 讜讛砖转讗 谞讝讻专 讘拽专讗 讚讘诪讜讻专 注讘讚讜 诇讞"诇 讗讬讬专讬 诇讻讱 驻专讬讱 诇驻讬 讝讛 讗砖专 讬谞爪诇 诪注诪讱 诪讘注讬 诇讬讛 讜拽"诇:


转讜住' 讚"讛 诪讬讚讬 讚讛讜讛 讜讻讜' 注讚 讜诇驻讬 讞讗诪转 讜讻讜'. 专"诇 讚诇驻讬 讛讗诪转 讚诪讜拽讬 专讘 讬讜住祝 讛讗 讚拽讗诪专 砖诪讜讗诇 讘诪讜讻专 砖讚讛讜 讘讬讜讘诇 注爪诪讜 讚讗讬谞讛 诪讻讜专讛 讜诪注讜转 讞讜讝专讬谉 诪"砖 诪讛诪拽讚砖 讗讞讜转讜 讚住"诇 诇砖诪讜讗诇 讚诪注讜转 诪转谞讛 讜诇讻讱 拽讗诪专 讚讬砖 诇讞诇拽 讗诇讗 讚讬砖 诇讛拽砖讜转 讛讗 讗驻讬' 诇专讘 讚讗诪专 诪讻讜专讛 诪"诪 讛砖讚讛 讬讜爪讗转 诇讘注诇讬讛 讗"讻 谞讬诪讗 讙"讻 讗讚诐 讬讜讚注 讚讻诇 讛拽讜谞讛 讘讬讜讘诇 讬讜爪讗讛 讜讙诪专 讜谞转谉 诇砖诐 诪转谞讛 讜爪"诇 讚诪讗讞专 讚诇专讘 诪讻讜专讛 讬砖 讟讜注讬谉 讙"讻 诇讜诪专 讚讗讬谞讛 讬讜爪讗讛 讜诇讗 谞转谉 诇砖诐 诪转谞讛 讜拽"诇:





专砖"砖

讙诪专讗 驻专拽讗 诇讘专转讬讛 讘转诇讬住专 讗诇驻讬 讚"讝. 讗讜诇讬 讙讜讝诪讗 谞拽讬讟 注讬' 讘专讻讜转 (讻) 转讚"讛 转诇讬住专:



砖诐 讘谞转讬讛 讚专"谞 讻讜' 拽"诇 诇专"注 讻转讬讘 讻讜'. 拽"拽 诪讛讗 讚讻转讜讘讜转 (住讝 讘) 讘诪注砖讛 讚诪专 注讜拽讘讗 讚讗"诇 讚讘讬转讛讜 砖拽讬诇 讻专注讱 讜讗讜转讬讘 讗讻专注讗讬 讻讜':



专砖"讬 讚"讛 讚诇讬讻讗 讗诇讗 讞讚 (讘住讜驻讜). 砖诪讗 讬拽爪讜驻讜 讛砖讘讗讬谉 诇讬讬住专谉 讘讬住讜专讬谉. 专"诇 注诇 砖诇讗 讛讜讚讬注讜诐 砖专讜爪讬谉 诇讘专讜讞. 讜诇讻谉 诇讗 讞讬讬砖 诇转拽谞转 讛砖讘讜讬讬诐 讛注转讬讚讬诐 讚讘讛讜 诇讬讻讗 讞砖砖 讝讛 专拽 砖诪讗 讬转谞讜诐 讘砖诇砖诇讗讜转 诇砖诪讬专讛 讬转讬专讛:





讛讙讛讜转 讬注讘"抓

讙诪' 讛讜讛 讬转讬讘 讙讘讬讛 讜讻讜'. 谞"讘 讘砖讘讬' 讜注讜讘讚 讻讜讻讘讬诐 讛讬讛:


转讜住壮 讚"讛 讻诇 砖讬砖谞讜 讜讻讜' 讘驻"拽 讚住讜讻讛. 谞"讘 讜讗讬讻讗 谞诪讬 专讗讬讛 诪拽专讟诇讬转讗 讚讗砖转讜 讚专讞讘"讚 讜讗"诇 讚诪爪讜转 讘讟诇讜转 诇注"诇 讗"讻 爪讬爪讬转 诪讗讬 注讘讬讚转讬讛:





讘谉 讬讛讜讬讚注

讛指讗 讗执讬讻旨指讗 讘旨职谞指转值讬讛旨 讚旨职专址讘 谞址讞职诪指谉?. 讛讚讘专 讬驻诇讗 讗诐 专讘 注诇讬砖 诪驻专砖 讛讻转讜讘 讚拽讗诪专 注诇 爪讚讬拽 讙诪讜专 砖诇讗 谞诪爪讗 讗砖讛 讗讬讱 住诇拽讗 讚注转讬讛 讘讛讻讬?
讜谞专讗讛 诇讬 讚专讘 注诇讬砖 诪驻专砖 讛讻转讜讘 注诇 爪讚讬拽 讘注诇 讗讜转 讜诪讜驻转 砖谞诪爪讗 讘讙讜驻讜 讚讘专 讞讬讚讜砖 讛驻讱 讛讟讘注 讻诪讜 专讘 爪讚讜拽 砖注诪讚 讘转谞讜专 讗砖 讜诇讗 谞讻讜讛 讜讻诪讜 专讘讬 讝讬专讗 砖讛讬讛 诪住讬拽 讛转谞讜专 讘讗砖 讜注讜诪讚 讘讜 讜讻谉 诪讛 砖讗诪专 讘专讘谉 讬讜讞谞谉 讘谉 讝讻讗讬 讜转诇诪讬讚讬讜 讜讻谉 讘专砖讘"讬 讜专讘讬 讗诇注讝专 砖讛讬讛讬 住讜讘讘 讗讜转诐 讜讬讻讜诇讬诐 讘讜 讜讻谉 谞住讬诐 砖谞注砖讜 诇讞谞谞讬讛 诪讬砖讗诇 讜注讝专讬讛 讘讻讘砖谉 讛讗砖 讜讻谉 讻诪讛 谞住讬诐 讛驻讱 讛讟讘注 砖谞注砖讜 诇爪讚讬拽讬诐 诪讬谞讬诐 诪诪讬谞讬诐 砖讜谞讬诐 砖讻诇 讚讘专讬诐 讗诇讜 砖讛诐 讛驻讱 讛讟讘注 诇讗 谞诪爪讗讜 讗诇讗 讘爪讚讬拽讬诐 讝讻专讬诐 讜诇讗 讘爪讚拽谞讬讜转 谞拽讬讘讜转 讜注诇 讝讛 拽讗诪专 (拽讛诇转 讝, 讻讞) 讗指讚指诐 讗侄讞指讚 诪值讗侄诇侄祝 诪指爪指讗转执讬 砖谞注砖讜 诇讛诐 讚讘专讬诐 谞驻诇讗讬诐 讜职讗执砖指旨讈讛 讘职讻指诇 讗值诇侄旨讛 诇止讗 诪指爪指讗转执讬.
讜诇讻讱 转诪讛 专讘 注诇讬砖 讜职讛指讗 讗执讬讻旨指讗 讘旨职谞指转值讬讛旨 讚旨职专址讘 谞址讞职诪指谉 砖讛讬讛 谞注砖讛 诇讛诐 讚讘专讬诐 谞驻诇讗讬诐 讛驻讱 讛讟讘注 讚讘讞砖谉 拽讚专讛 讘讬讚讬讬讛讜 砖诇讗 讛讬讛 讛讗砖 砖讜诇讟 讘讙讜驻谉 讜讻讗砖专 砖诪注 讚讘专讬诐 专注讬诐 诪讛诐 注讚讬讬谉 讗讜诪专 砖讛讬讛 诪拽讜讚诐 谞注砖讛 诇讛诐 讚讘专 讝讛 讘谞住 讗讱 讗讞专 讻讱 讛讞诪讬爪讜 讜讻诪讜 砖讗诪专讜 讙讘讬 讬讜讞谞谉 砖砖诪砖 砖诪讜谞讬诐 砖谞讛 讘讻讛谉 讙讚讜诇 砖谞讻谞住 诇驻谞讬 讜诇驻谞讬诐 砖诪讜谞讬诐 砖谞讛 讜讗讞专 讻讱 谞注砖讛 爪讚讜拽讬 讻谉 讗诇讜 讛讞诪讬爪讜 讗讞专 讻讱 讗讘诇 讻砖专讗讛 讚讛讚专谉 讜讗转谉 讜注讜讚诐 讘讞砖讬 拽讚专讛 讘讬讚诐 讗讝 诪讜讻专讞 诇讜诪专 讚讛讬讜 注讜砖讬谉 讘讻砖讜祝 讜诪诪讬诇讗 讬砖 诇讜诪专 讚讙诐 讘转讞诇讛 诪注砖讛 讻砖驻讬诐 讛讜讛 诇讛讜.



讗指转指讗 注讜旨专职讘指讗 讜职拽指讗 拽指专执讬 诇值讬讛旨. 讬砖 诇讛讘讬谉 讜讛诇讗 诇讛砖诐 讬转讘专讱 谞讙诇讜 讻诇 转注诇讜诪讜转 讙诇讜讬 讜讬讚讜注 诇驻谞讬讜 讚专讘 注诇讬砖 诇讗 讬住诪讜讱 注诇 讚讘专讬 讛注讜专讘 讜讗诐 讻谉 诇诪讛 讙讝专 砖讬讻专讬讝 讛注讜专讘 讜讚讬 诇砖诇讜讞 诇讜 讛讘砖讜专讛 注诇 讬讚讬 讛讬讜谞讛 讚讜拽讗 砖住讜诪讱 注诇讬讛?
讜谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 诪讜专谞讜 讛专讘 专讘讬 讞讬讬诐 讜讬讟讗诇 讝"诇 讘专诪讝 讛讻转讜讘 注植砖值讉讛 诇职讱指 砖职讈转值旨讬 讞植爪讜止爪职专止转 讻侄旨住侄祝 (讘诪讚讘专 讬, 讘) 砖讬砖 诇讗讚诐 砖谞讬 诪诇讗讻讬诐 讛讜诇讻讬诐 注诪讜 讗讞讚 诪爪讚 讛讟讜讘 讛讜诇讱 诇讬诪讬谞讜 讜讗讞讚 诪爪讚 讛专注 诇砖诪讗诇讜 讜讗诐 讛讗讚诐 爪讚讬拽 诪诇讗讱 专注 注讜谞讛 讗诪谉 讘注诇 讻专讞讜 砖讬转讛驻讱 讛专注 诇讟讜讘 讜讙诐 讛讜讗 讬讻专讬讝 讟讜讘 注诇讬讜 讻诪讜 诪诇讗讱 讛讟讜讘 讜诇讝讛 讗诪专 注植砖值讉讛 诇职讱指 讘爪讚拽转讱 砖职讈转值旨讬 讞植爪讜止爪职专止转 讛诐 砖谞讬 诪诇讗讻讬诐 讛诪讻专讬讝讬诐 砖谞讬讛诐 讻侄旨住侄祝 砖讬讻专讬讝讜 讟讜讘, 注讚 讻讗谉 转讜讻谉 讚讘专讬讜 讝"诇.
讜诇讻谉 讻讗谉 诇讛讜专讜转 讚专讘 注诇讬砖 讛讬讛 爪讚讬拽 讙诪讜专 砖讙诐 诪诇讗讱 讚诪爪讚 讛专注 诪讻专讬讝 讟讜讘 注诇讬讜 讜谞注砖讛 诇讜 诇住谞讬讙讜专 诇讻讱 砖诇讞 诇讜 讛讘砖讜专讛 讟讜讘讛 注诇 讬讚讬 讛注讜专讘 砖讛讜讗 讻谞讙讚 诪诇讗讱 讛专注 讜注诇 讬讚讬 讛讬讜谞讛 砖讛讬讗 讻谞讙讚 诪诇讗讱 讛讟讜讘 讜讗诐 讛讬讛 砖讜诇讞 讛讬讜谞讛 转讞诇讛 讛讬讛 住讜诪讱 注诇讬讛 讜讘讜专讞 转讻祝 讜讗讝 讻专讜讝 讛注讜专讘 讛讬讛 诇诇讗 爪讜专讱 讜讗讬谉 讘讜 讞讬讚讜砖 诇讻讱 砖诇讞 讛注讜专讘 转讞诇讛 讜讗讞专 讻讱 讛讬讜谞讛.
讜注讜讚 谞专讗讛 诇讬 讚砖诇讞 讛注讜专讘 转讞诇讛 注诇 讚专讱 诪讛 砖讗诪专讜 讘讙诪专讗 (砖讘转 注讝:) 诪讗讬 讟注诪讗 注讝讬 诪住讙谉 讘专讬砖讗 讜讛讚专 讗诪专讬 讗诪专 诇讬讛 讻讘专讬讬转讜 砖诇 注讜诇诐 讚拽讚讬诐 讞砖讜讻讗 讜讘转专 讗转讗 谞讛讜专讗, 讜讻谉 讻讗谉 讘讗 讛注讜专讘 拽讜讚诐 讚拽诇讬驻讛 拽讚诪讛 诇驻专讬.
讜讘讗讜驻谉 讗讞专 谞专讗讛 诇讬 讘住"讚 讛讟注诐 砖砖诇讞 讗转 讛注讜专讘 讗祝 注诇 讙讘 讚讬讚注 专讞诪谞讗 讚专讘 注诇讬砖 诇讗 讬住诪讜讱 注诇讬讜 讜讛讬讬谞讜 讚讗诪专讜 专讝"诇 讝讛 讻诇诇 讙讚讜诇 讘转讜专讛 诪讙诇讙诇讬谉 讞讜讘讛 注诇 讬讚讬 讞讬讬讘 讜讝讻讜转 注诇 讬讚讬 讝讻讗讬 讜讛谞讛 诪谉 讛砖诪讬诐 谞讙讝专 诪讬转讛 注诇 讛讛讜讗 讙讘专讗 砖讬讛专讙 讘讬讚 讛砖讘讗讬诐 讜住讬讘转 诪讬转转讜 讛讬转讛 讛讛讻专讝讛 讚'注执讬诇执讬砖讈 讘旨职专址讞' 讗砖专 诪讝讛 讛讻专讜讝 讛讘讬谉 讛讛讜讗 讙讘专讗 讚讗讬讻讗 讛爪诇讛 讘讘专讬讞讛 讜诇讻谉 讛住讻讬诐 诇讘专讜讞.
讜讛谞讛 讘讜讚讗讬 讚讛住讻讬诐 诇讘专讜讞 诪讻讞 讛注讜专讘 讚讛讜讗 诇讬转 诇讬讛 讛讗讬 诪讬诇转讗 讚讗诪专 专讘 注诇讬砖 讚注讜专讘 砖拽专讗 讜专拽 讛讗诪讬谉 诇讬讜谞讛 讚谞诪砖诇讛 讘讛 讻谞住转 讬砖专讗诇 讚讗讜转讜 讙讘专讗 讗讬谉 诇讜 砖讜诐 讛驻专砖 讘讬谉 注讜专讘 诇讬讜谞讛 讜讘讜讚讗讬 讚讛住讻讬诐 诇讘专讜讞 讻砖砖诪注 讚讘专讬 讛注讜专讘 讗讱 讛诪转讬谉 诇专讘 注诇讬砖 砖讬讘专讞讜 讘讬讞讚 讘砖讘讬诇 砖砖诪注 讛讻专讜讝 谞讗诪专 注诇 砖诪讜 '注执讬诇执讬砖讈 讘旨职专址讞' 讜讘讜讚讗讬 讗诐 诇讗 讛讬讛 专讘 注诇讬砖 讘讜专讞 讻诇诇 讛讜讗 讛讬讛 讘讜专讞 诇讘讚讜 谞诪爪讗 讻专讜讝 讛注讜专讘 讛讜讗 讛讬讛 讘注讜讻专讜 诇住讘讘 诪讬转转讜 注诇 讬讚讬 讛讘专讬讞讛 讜讛讬讬谞讜 讚诪讙诇讙诇讬谉 讞讜讘讛 注诇 讬讚讬 讞讬讬讘 讗讱 专讘 注诇讬砖 讚讛讬讛 讝讻讗讬 诇讗 专爪讜 诪谉 讛砖诪讬诐 砖讬转讙诇讙诇 讝讻讜转 讝讛 砖讬讛讬讛 谞讬爪讜诇 讘讘专讬讞讛 诪讻讞 讻专讜讝 讛注讜专讘 讜诇讻谉 砖诐 讛砖诐 讬转讘专讱 讘诇讘 专讘 注诇讬砖 砖诇讗 讬住讻讬诐 诇讘专讜讞 注诇 讬讚讬 讻专讜讝 讛注讜专讘 讗诇讗 注讚 砖转讘讗 讛讬讜谞讛 讜转讻专讬讝 讻讚讬 砖讬转讙诇讙诇 讝讻讜转 诇专讘 注诇讬砖 注诇 讬讚讬 讬讜谞讛 砖讛讬讗 讝讻讗讬 讜诇讻讱 讛讜爪专讻讜 砖谞讬讛诐.



"注执讬诇执讬砖讈 讘旨职专址讞, 注执讬诇执讬砖讈 讘旨职专址讞". 谞专讗讛 诇讬 讘住"讚 讟注诐 砖讻驻诇 讛诇砖讜谉 讻讚讬 诇讻驻讜诇 砖诪讜 讜讬讚讜注 诪讬 砖讛讜讗 爪讚讬拽 讻讜驻诇讬谉 砖诪讜 讘讚专讱 讞讬讘讛 讻诪讜 讗讘专讛诐 讗讘专讛诐 讬注拽讘 讬注拽讘 诪砖讛 诪砖讛 砖诪讜讗诇 砖诪讜讗诇 讜讻转讘 专讘讬谞讜 讛讗专"讬 讝"诇 讘砖注专 诪讗诪专讬 专砖讘"讬 讻诇 爪讚讬拽 专讗讜讬 诇讻驻讜诇 砖诪讜 诪驻谞讬 砖砖专砖讜 诪讗讬专 讜拽讬讬诐 诇诪注诇讛 讜谞诪爪讗 讛讜讗 爪讚讬拽 诇注讬诇讗 讜爪讚讬拽 诇转转讗.
讜注讜讚 谞专讗讛 诇讬 讘住"讚 讘讻驻诇 讛诇砖讜谉 诇讛讜专讜转 诇讜 讚诪讻讗谉 注讚 砖讬讙讬注 诇诪注讘专 讛诪讬诐 讬讘专讞 讚讛讬讬谞讜 讬诇讱 讘诪专讜爪讛 讻讬 讛讘专讬讞讛 讛讬讗 讘诪专讜爪讛 讜讗讞专 砖讬注讘讜专 讛诪讬诐 诇讗 讬诇讱 诇讗讟 诇讗讟 讗诇讗 讙诐 诪砖诐 讬谞讜住 讜讬讘专讞 讘诪专讜爪讛 砖诇讗 讬砖讬讙讜 讗讜转讜 讜诇讻谉 讻驻诇 诇讜 诇砖讜谉 讛讘专讬讞讛.
讜注讜讚 谞专讗讛 诇讬 讘住"讚 谞讻驻诇 诇讜 讛诇砖讜谉 诇讛讜专讜转 砖讛讜讗 诇讘讚讜 讚讜拽讗 讬讘专讞 讜诇讗 讗讞专 诇讗驻讜拽讬 诪讘谞讜转 专讘 谞讞诪谉 讜讛讛讜讗 讙讘专讗 砖诇讗 转讜注讬诇 讛讘专讬讞讛 讗诇讗 诇讜. 讜讘讝讛 诪讜讘谉 讚拽讚讜拽 讗讞讚 讚讗诪专 砖讈职诪址注 诪执讬谞指讛旨 诪执讬转职专指讞执讬砖讈 诇执讬 谞执讬住指讗, 诇讬 讚讬讬拽讗 砖讛讘讬谉 讝讛 诪讻驻诇 讛诇砖讜谉.
讗讜 讗驻砖专 诇讜诪专 讟注诐 驻砖讜讟 讘讻驻诇 讛诇砖讜谉 注诇 讚专讱 诪讛 砖讗诪专 讬讜住祝 讛爪讚讬拽 注"讛 讜职注址诇 讛执砖指旨讈谞讜止转 讛址讞植诇讜止诐 讗侄诇 驻址旨专职注止讛 驻址旨注植诪指讬执诐 讻执旨讬 谞指讻讜止谉 讛址讚指旨讘指专 诪值注执诐 讛指讗直诇止拽执讬诐 讜讻讜' (讘专讗砖讬转 诪讗, 诇讘). 讜砖讜讘 专讗讬转讬 讘诪讛专砖"讗 讝"诇 砖专诪讝 拽专讜讘 诇讝讛.
讜讗驻砖专 诇专诪讜讝 讘住"讚 注执诇执讬砖讈 [410] 讘讬讜"讚 讗讞转 注讜诇讛 转"讬 讜注诐 转讬讘转 讘旨职专址讞 [210] 讛讜讗 诪住驻专 讻转专 [620] 讜讻驻诇讜 诇讜 讛诇砖讜谉 '注执诇执讬砖讈 讘旨职专址讞 注执诇执讬砖讈 讘旨职专址讞' 诇专诪讜讝 注诇 讻转专 转讜专讛 讘讞诇拽 讛谞讙诇讛 讜注诇 讻转专 转讜专讛 讘讞诇拽 讛谞住转专 砖讘讝讻讜转诐 讛讜讗 谞讬爪讜诇 讜谞注砖讛 诇讜 谞住 讜讗诐 转讞砖讜讘 注讬诇讬砖 讘砖谞讬 讬讜讚讬"谉 注讜诇讛 讛诪住驻专 转专"诇 讻诪住驻专 讝专讬讝讜转 [630] 砖专诪讝讜 诇讜 砖讬注砖讛 讝专讬讝讜转 讘讘专讬讞转讜 讜讻驻诇讜 诇讜 讛讚讘专 诇讝专讝讜 讬讜转专 讝讬专讜讝 讘转专 讝讬专讜讝.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜专讘 注谞谉 讘专讬讬转讗 诇讗 砖诪讬注 诇讬讛. 注讬讬谉 注讬专讜讘讬谉 讚祝 讬讟 注"讘:


砖诐 讜诪"砖 讚砖诇讞. 拽砖讛 诇讬 讛讗 讬"诇 讚住"诇 讻驻讬 讛讛诇讻讛 讚讗讬谉 讗讚诐 诪拽谞讛 讚讘专 砖诇讗 讘讗 诇注讜诇诐 讜讗"讗 诇驻专砖 讛拽专讗 诇讻讚讚专砖 专讘讬:


砖诐 讗转讗 注讜专讘讗 讜拽讗 拽专讬. 讘注专讜讱 注专讱 诪诇 讞' 讛讘讬讗 诪住讜讙讬讗 讝讜 讚专讘 注讬诇讬砖 讬讚注 砖讬讞转 讛注讜驻讜转 讜讻讘专 讛砖讬讙讜 讘住讚专 讛讚讜专讜转 讚讻讗谉 诪砖诪注 讘讛讬驻讜讱:


转讜讚"讛 讚诇讗 诇讬讙专讘讜 讜讻讜'. 注讬讬谉 讘诪诇讞诪讜转 驻"讙 讚讘专讻讜转 讘讗讬讘注讬讗 讚谞砖讬诐 讘讘讛诪"讝 讚讗讜专讬讬转讗:





讞讬讚讜砖讬 讞转"住

讜讗讬 诇讗 诪驻拽讬谞讗 诇讱 诪讚专' 讗讞讬 讘专 讬讗砖讬'. 注讬讬谉 讻转讜讘讜转 拽"讬 注"讘 讜转讜住' 砖诐 诇专讘 讬讜住祝 砖专讬 诇诪讬讝讘谉 讜诇专"转 讚讜拽讗 砖拽讬诇 诪诪谞讜 砖讟专讗 讗讚诪讬诐 讗讘诇 诇诪讜讻专讜 讗讬谞讜 讬讻讜诇 讜讻谉 驻住拽 专诪讘"诐. 讜讛谞诇注"讚 讘讝讛 讚诪讚专"讗 讘专 讬讗砖讬' 讗住讜专 诪谉 讛转讜专讛 诇讛讞讝讬专讜 诇讞讜"诇 讜诇诪专 讬讻讜诇 诇诪讜讻专讜 讘讗"讬 讜诇专"转 讗驻讬' 诇诪讜讻专讜 讗讬谞讜 讬讻讜诇 讻讬 讗讬谞讜 讬讻讜诇 诇砖注讘讚 讘讜 讻诇诇 讗讘诇 诇讻"注 讚讬谉 注讘讚 讬砖 诇讜 讜讗住讜专 讘砖驻讞讛 讜诪讜转专 讘转专讜诪讛 讗诐 讛讜讗 注讘讚 讻讛谉 讜讻"讻 驻专"讞 讘住驻专讜 诪讬诐 讞讬讬诐 讜诪砖讜"讛 诪讘拽砖讬谉 诪讛专讘 砖讬砖讞专专讜 讜讬拽讘诇 砖讟专 注诇 讚诪讬讜 注讻"驻 讜谞专讗讛 砖讝讛讜 讘讻诇诇 转讬拽讜谉 讞讝"诇 砖讛诪讜讻专 注讘讚讜 诇讞讜"诇 讬爪讗 诇讞专讜转 砖诇讗 讬诪砖讻谞讜 专讘讜 讗讞专讬讜. 讛"谞 讞讬讬砖讬谞谉 诇讛讻讗 讻讬讜谉 砖注讻"驻 注讘讚 讛讜讗 讞讬讬砖讬谞谉 砖讬诪砖讜讱 讗讞专 专讘讜 注"讻 谞讛讬 讚讗"讗 诇拽谞讜住 讛专讘 讜诇讻讜驻讜 诇砖讞专专讜 诪"诪 诪讘拽砖讬诐 讛讬诪谞讜 砖讬拽讘诇 砖讟专 注诇 讚诪讬讜 讜讬砖讞专专谞讜 讜讛讬讬谞讜 讚讗诪专 专' 讗诪讬 讜讗讬 诇讗讜 诪驻拽讬谞讗 诇讬' 诪讬谞讱 诪讚专"讗 讘专 讬讗砖讬' 驻讬' 砖注讻"驻 讗住讜专 讗转讛 诇讛砖转注讘讚 讘讜 讜讗"讻 讟讘讗 诇讱 诇拽讘诇 砖讟专 注诇 讚诪讬讜 讜诇讻转讜讘 诇讜 砖讞专讜专 讙诪讜专. 讜诇专' 讬讜住祝 砖讘转讜住' 讛谞"诇 讚住"诇 讗诐 讬诪爪讗 拽讜谞讛 讬诪讻专谞讜 砖诐 谞专讗讛 讙诐 讝讛 诪转拽谞转 讞讻诪讬诐 讻讬 讗诐 讬砖讞专专谞讜 讗讜诇讬 住讜祝 住讜祝 讬爪讗 讛诪砖讜讞专专 讛讝讛 讗讞"讻 诇讞"诇 讜诇讗 讛讜注诇谞讜 讻诇讜诐 讗讱 讻砖诪讜讻专 讘讗"讬 讟驻讬 注讚讬祝 讜讛讬讬谞讜 讚讗诪专讬谞谉 讛转诐 住讬驻讗 讗讬谉 讛讻诇 诪讜爪讬讗讬谉 专"诇 注讘讚 砖讘专讞 讜讛讜住讬祝 讚讗诪专讬谞谉 诇讬' 讝讘谞讬' 讛讻讗. 砖讛讜讗 转讜住' 注诇 讛诪砖谞讛 讜诇讗 讛讬讛 爪专讬讱 诇讝讛 讗诇讗 诪砖讜诐 讚拽砖讛 诇讬' 驻砖讬讟讗 砖讗讬谉 诪讜爪讬讗讬谉 诇讞"诇 砖讛专讬 讗驻讬' 诪注诇讬谉 讜诇讛驻讜住拽讬诐 拽讗讬 讗注讘讚 讻谞注谞讬 讚诇讗 讻专砖"讬 讚拽讗讬 讗注讘讚 注讘专讬 讗"讻 驻砖讬讟讗 讚讗讬谉 诪讜爪讬讗讬谉 讗注"讻 诪专诪讝 诇谞讜 讝讘谞讬 讛讻讗 讻讚讬 砖诇讗 讬讻讜诇 诇爪讗转 诇讞讜"诇 讻砖谞砖转讞专专 讜拽"诇:


转诇诪讜讚 诇讜诪专 诇讗 转住讙讜专 注讘讚 讗诇 讗讚讜谞讬讜. 讛谞专讗讛 讚驻砖讟讬' 讚拽专讗 讻诪"砖 专诪讘"谉 驻' 转爪讗 讚讘专 讛诇诪讚 诪注谞讬谞讜 讜住诪讬讻转 讛驻专砖讬讜转 讘讗讬砖 诪诇讞诪讛 诪讗谞砖讬 爪讘讗 讗讜 讘谞讜 讛讘讜专讞 诪讗讚讜谞讬讜 诇爪讘讗 讬砖专讗诇. 讜讘讛讻讬 诪讬讬专讬 拽专讗 讘讜讚讗讬 讜诪讚拽砖讬' 诇谉 诪注诐 讗讚讜谞讬讜 诪注诐 讗诇拽讬讜 诪讬讘注讬 诇讬' 讜诇专"讗 讘专 讬讗砖讬' 拽砖讬' 诇讬' 诪注诪讱 诪讬讘注讬 诇讬' 讗注"讻 诪专诪讝 谞诪讬 讗注讘讚 砖讘专讞 诪讗"讬 诇讞讜"诇. 讜砖谞讬 讛讚讬谞讬诐 讗诪转 讙讜讬 砖讘专讞 讗住讜专 诇讛讞讝讬专讜 讜注讘讚 砖讘专讞 诪讞讜"诇 诇讗"讬 讗住讜专 诇讛讞讝讬专讜 讜诪砖讜"讛 驻住拽 专诪讘"诐 讙诐 砖谞讬讛诐. 讜诇驻"讝 讛讗 讚拽讗诪专 诇拽诪谉 讚砖诇讞 诇讛讜 讻专"讗 讘专 讬讗砖讬' 讗讬谉 爪专讬讱 诇讚讞讜拽 讻驻讬专砖"讬 讚讛"诇 诇诪砖诇讞 诇讛讜 讻专讘讬 讚诇讗 拽讬讬"诇 讻讜转讬' 讚讛讗 拽讬讬"诇 讗讬谉 讗讚诐 诪拽谞讛 讚砖诇讘"诇 讗诇讗 讛讻讬 拽砖讬' 诇砖"住 讚讛"诇 诇砖诇讜讞 诇讛讜 讻住转诪讗 讚讘专讬讬转讗 讚讛讬诇讻转讗 讛讬讗:


讗讬 诇讗讜 讚谞讞诪谞讬 讗转 讜讻讜'. 爪"注 讗"讻 讻讬讜谉 讚讗讬谞讛讬 诪讛讚专讬 诇转"讞 讘讟"注 诪注讬拽专讗 诪"讟 讘注讬 住讬诪谞讗 讻诇诇. 注讻谞诇注"讚 讚讻讘专 诪讘讜讗专 讘讞讬' 诇注讬诇 讻"讝 注"讘 讚讬砖 住讘专讗 诇讜诪专 讗讬 讬砖 住讬诪谉 砖讗讬谞讜 专讗讜讬 诇住诪讜讱 注诇讬讜 讗讜转讜 住讬诪谉 诪讙专注 讻讞 讚讬谉 讟"注 砖诇 转"讞 讚讗讬讻讗 诇诪讬讞砖 讻讬讜谉 砖专讜讗讛 讛住讬诪谉 诇讘讜 讗谞住讬' 诇诪讬诪专 砖诪讻讬专讜 讘讟"注 讗注驻"讬 砖讗讬谞讜. 讜讛谞讬 讻讜转讗讬 住诪讻讜 讗讟"注 砖诇 讗讘讬讬 讗讱 讞砖砖讜 砖诪讗 讬砖 诇讜 讘讜 住讬诪谉 讜注讬"讝 讬讟注讛 讘讟"注 注"讻 砖诇讞讜 转讞诇讛 讗讬转 诇讱 住讬诪谉 讘讙讜讬' 讜讻讜讜谞转诐 讛讬讛 砖讗讝 诇讗 讬讞讝讬专讜讛讜 诇讜 讘讟"注. 讜讗讘讬讬 讞砖讘 砖讗讬谞讜 谞讗诪谉 讗爪诇诐 讘讟"注 讜住讬诪谉 诇讗 讛"诇 讘讙讜讬' 讞砖讘 讗讜诇讬 讬讟注讜 讛诐 讜讬讞讝专讜 讘住讬诪谉 讙专讜注 讜讗讬谞讜 诪讜讘讛拽 讻诪讜 讞讜讜专讗 讻专住讬' 讜砖诇讞 诇讛诐 住讬' 讛讙专讜注 讛诇讝 讜讛诐 讗诪专讜 讻讬讜谉 砖讗讬谉 诇讜 讘讜 住讬诪谉 讗诇讗 讝讛 讚讻讜诇讗 讞诪专讗 讛讻讬 讗讬转 诇讛讜. 住讬诪谉 讙专讜注 讻讝讛 诇讗 讬讘讬讗讛讜 诇讟注讜转 讘讟"注 讜注"讻 讛讞讝讬专讜讛讜 诇讜:


讻讬 讛讚专谉 讜讗转讗 讗诪专 讘讞砖谉 拽讬讚专讗 讘讻砖驻讬诐. 驻讬' 讗注"讙 砖砖诪注 诪讛诐 讻讬 诪谞讗驻讬谉 诪"诪 诇讗 讛讞诇讬讟 讚讘讞砖谉 拽讬讚专讗 讘讻砖讜驻讗 讚讗讜诇讬 讛砖转讗 讛讗 讚讗转专注讬 讗讱 讻讬 讛讚专谉 砖谞驻讚讜 诪砖讘讬' 讜注讚讬讬谉 讛讜讛 讘讞砖谉 拽讬讚专讗 讗讝 讬讚注 讚讘讻砖驻讬诐 注讜砖讬谉 讗注"讙 讚讗驻砖专 讗讗"讻 讛专讛专讜 讘转砖讜讘讛 讚拽讬讬"诇 讗驻讬' 专砖注 讙诪讜专 砖拽讬讚砖 讗砖讛 注"诪 砖讛讜讗 爪讚讬拽 讞讜砖砖讬谉 诇拽讚讜砖讬讜 砖诪讗 讛专讛专 转砖讜讘讛 讘诇讘讜 诪"诪 讛讻讗 讘诇讗"讛 诪注讬拽专讗 讛讜讛 拽砖讬' 诇讬' 讛讗 讻转讬讘 讗砖讛 讘讻诇 讗诇讛 诇讗 诪爪讗转讬 注"讻 诇讗 转诇讛 讘讛专讛专 转砖讜讘讛 讜注讜讚 谞讛讬 讞讬讬砖讬谞谉 砖诪讗 讛专讛专 转砖讜讘讛 诇讞讜砖 诇拽讬讚讜砖讬谉 诪"诪 讻诇 砖诪讜讞讝拽 诇驻谞讬谞讜 讘专砖注 讗讬谞讜 讬讜爪讗 诪讬讚讬 专砖注转讜 注讚 砖讬转讞讝拽 讘转砖讜讘讛 砖讬诇讱 诇诪拽讜诐 砖讗讬谉 诪讻讬专讬谉 讜讻讜':


讜讗讬谉 诇讜拽讞讬谉 住驻专讬诐 转驻诇讬谉 讜诪讝讜讝讜转 讜讻讜'. 诪讚讙专住讬谉 讜讗讬谉 诇讜拽讞讬谉 讘讜讬"讜 讛注讬讟讜祝 诪砖诪注 讗讚诇注讬诇 拽讗讬 讗讬谉 驻讜讚讬谉 砖讘讜讬讬诐 讜讗讬谉 诇讜拽讞讬谉 住驻专讬诐 讜讟注诐 讗' 诇砖谞讬讛诐. 讜讛砖转讗 讗讬 讗讬谉 驻讜讚讬谉 讗讬住讜专讗 讛讜讗 诪砖讜诐 讚诇讗 诇讙专讘讬 讜诇讬讬转讬 讜讗驻讬' 讘转讜 讗住讜专 讛"谞 讬"诇 住驻专讬诐 转驻诇讬谉 讜诪讝讜讝讜转 拽讜专讬谉 讘讜 讜讗住讜专 诇讬拽讞 讬讜转专 诪讻讚讬 讚诪讬讛谉 讚诇讗 诇讬讙专讘讜 讜诇讬转讬. 讗讱 讗讬 讗讬谉 驻讜讚讬谉 讗讬谉 诪讞讬讬讘讬谉 诇驻讚讜转 诪砖讜诐 讚讜讞拽讗 讚爪讘讜专讗 讛"谞 讘讞讬讜讘 诪讬讬专讬 讜讗讬谉 拽讜专讬谉 讗诇讗 讙讜谞讝谉 讜讛诇拽讬讞讛 讛讬讗 诪讞诪转 讞讬讜讘讗 砖诇讗 诇讛谞讬讞 讻转讘讬 拽讜讚砖 讘讬讚讬 讙讜讬诐 讜讗诪专 讗讬谉 诪讞讜讘讬诐 诇驻讚讜转 讬讜转专 诪讻讚讬 讚诪讬讛谉 讗讘诇 讗诐 讬专爪讛 讛专砖讜转 讘讬讚讜 讜讗"讻 诇驻住拽 专讬"祝 讜专诪讘"诐 讚讗讬谉 驻讜讚讬谉 诪砖讜诐 诇讬讙专讘讜 讜诇讬转讬 讗"讻 讛"谞 拽讜专讬谉 讘讜 注讬讬谉 专"谉 讘讙讬专住转 专讬"祝 讜专诪讘"诐. 讜讛谞讛 讗讬 诇讙讜谞讝谉 砖讜讜讬 讚诪讬讛谉 讗讬谞讜 讗诇讗 讻砖讬讜讜讬 讛拽诇祝 诇注砖讜转 诪讛诐 转讜祝 讜讻讬谞讜专 讗讜 专爪讜注讜转 诇住谞讚诇讜 讜讻谉 讗驻讬' 讗讬 拽讜专讬谉 讘讜 谞专讗讛 讚讗讬谉 诇讬拽讞 讘讬讜转专 诪讝讛 讚诇讗 诇讙专讘讬 讜诇讬转讬 讗讱 讗讬 讛讟注诐 诪砖讜诐 讚讜讞拽讗 讚爪讬讘讜专讗 讬"诇 讗讬 拽讜专讬谉 讘讜 诇讬讻讗 讚讜讞拽讬 讗' 讬讛讘讜 讻驻讬 砖讜讜讬' 住"转 诇拽专讜转 讘讜 讜诇讗 谞转讘讗专 讝讛 讘驻讜住拽讬诐. 讜谞专讗讛 讻诇 讗诇讜 讛讚讘专讬诐 谞专诪讝讬诐 讘讚讘专 专讘 讘讜讚讬' 诇专讘 讗砖讬:


讜讗讬谉 诇讜拽讞讬谉 讜诇讗 拽转谞讬 讜讗讬谉 驻讜讚讬谉. 注讬' 讬砖"砖. 讜诇驻注"讚 讚讛讜讛 住讚"讗 讚诪讬讬专讬 讚讜拽讗 讘砖诇诇讜 讙讜讬诐 住"转 诪讬砖专讗诇 讗讘诇 讘诇讗"讛 讗讬谉 诇讜拽讞讬谉 讻诇诇 讚转诇讬谞谉 讘砖诐 注"讝 拽诪"诇:





驻谞讬 讬讛讜砖注

讙诪专讗 讚转谞讬讗 诇讗 讬砖讘讜 讘讗专爪讱 讬讻讜诇 讘注讻讜"诐 砖拽讬讘诇 注诇讬讜 砖诇讗 诇注讘讜讚 注讻讜"诐 讛讻转讜讘 诪讚讘专 讻讜'  讜驻讬专砖"讬 讝"诇 讘砖讘注讛 讗讜诪讜转 讻转讬讘 诪砖诪注 诪讛讻讗 讚讗讬 诇讗讜 拽专讗 讚诇讗 转住讙讬专 讛讜讬 诪砖诪注 驻砖讟讗 讚拽专讗 讚诇讗 讬砖讘讜 讘讗专爪讱 讘注讻讜"诐 砖拽讬讘诇 注诇讬讜 砖诇讗 诇注讘讜讚 注讻讜"诐 讚讛讬讬谞讜 讝' 诪爪讜转 讜讛讗 讚讛讜讬 诪讜拽诪讬谞谉 诇讛 讘讛讻讬 讛讬讬谞讜 诪砖讜诐 讚讗讬 讘砖诇讗 拽讬讘诇 诇讗 砖讬讬讱 诇讜诪专 诇讗 讬砖讘讜 讘讗专爪讱 讚诪砖诪注 讚诇讛讞讬讜转讜 诪讜转专 讜讛讗 诇讬转讗 讚讻讬讜谉 讚讘砖讘注讛 讗讜诪讜转 诪讬讬专讬 讛讗 讻转讬讘 诇讗 转讞讬讛 讻诇 谞砖诪讛 讗注"讻 讛讜讬 诪讜拽诪讬谞谉 诇讛 讘砖拽讬讘诇 讚诪讜转专 诇讛讞讬讜转讜 讗诇讗 砖讗住讜专 诇拽讬讬诪谉 讘讗"讬 讗诇讗 诇讙专砖诐 讜讻谉 诪砖诪注 诇讛讚讬讗 讘驻专拽 讗诇讜 谞讗诪专讬谉 讚祝 诇"讛 讚诇讗 驻诇讬讙讬 砖诐 专"砖 讜专"讬 讗讬 诪讜转专 诇拽讘诇 讗讜转谉 讻砖注砖讜 转砖讜讘讛 讗诇讗 讚讜拽讗 讘讻谞注谞讬诐 砖讘讞讜"诇 讻讚讗讬转讗 砖诐 讜注"砖 讘诇砖讜谉 专砖"讬 讝"诇 讜讘诇' 讛转讜住驻讜转 讜诪砖诪注 讚讘讗"讬 诇讻"注 讗住讜专 讜讛讬讬谞讜 讻诪住拽谞讗 讚讛讻讗 讚诪讜拽诪讬谞谉 讚拽专讗 讚诇讗 转住讙讬专 诇讚专砖讗 讗讞专讬转讬 讜讗"讻 诪诪讬诇讗 诪砖诪注 讚拽专讗 讚诇讗 讬砖讘讜 讘讗专爪讱 讗讬讬专讬 讻砖拽讬讘诇 注诇讬讜 讝' 诪爪讜转 讗讘诇 讛讗讬 转谞讗 讚讘专讬讬转讗 讚讛讻讗 讚专讬砖 拽专讗 讚诇讗 转住讙讬专 诇讛讻讬 讚讻砖拽讬讘诇 诪讜转专 诇拽讬讬诪讜 讗祝 讘讗"讬 讜讗诐 讻谉 注"讻 拽专讗 讚诇讗 讬砖讘讜 讘讗专爪讱 讗讬讬专讬 讻砖诇讗 拽讬讘诇 讜讛讗 讚诪讜转专 诇讛讞讬讜转讜 讜诇讗 拽讗讬 注诇讬讬讛讜 讘诇讗讜 讚诇讗 转讞讬讛 讻诇 谞砖诪讛 讗驻砖专 讚住讘专 讛讗讬 转谞讗 讚讛讻讗 讚诇讗 转讞讬讛 讻诇 谞砖诪讛 讛讬讬谞讜 讚讜拽讗 诪砖注转 讛讻讬讘讜砖 讜讗讬诇谉 讗讘诇 拽讜讚诐 讻讬讘讜砖 讬讛讜砖注 诪讜转专 诇讛讞讬讜转谉 讻诪"砖 讛转讜住驻讜转 诇拽诪谉 讘讚祝 诪"讜 讘讚"讛 讻讬讜谉 讚讗诪专讬 诪讗专抓 专讞讜拽讛 讘讗谞讜 诪讛讬专讜砖诇诪讬 讚砖诇转 讬讛讜砖注 讙' 驻专讜讝讚讜讙诪讗讜转 讜讗注"讙 讚讛转诐 诪砖诪注 讚砖诇讞 诪讬 砖专讜爪讛 诇驻谞讜转 讬驻谞讛 讜讛专讜爪讛 诇讛砖诇讬诐 讬砖诇讬诐 诪砖诪注 讚诪讬 砖专讜爪讛 诇讛砖诇讬诐 诪讜转专 诇讬砖讘 讗祝 讘讗"讬 注"讻 讛讬讬谞讜 讻砖拽讬讘诇 诪讬讛讜 讛讗讬 转谞讗 讚讛讻讗 注"讻 住讜讘专 讚拽专讗 讚诇讗 讬砖讘讜 讗讬讬专讬 讻砖诇讗 拽讬讘诇 讜谞讛讬 讚诪讜转专 诇讛讞讬讜转谉 讻讬讜谉 砖讛砖诇讬诪讜 拽讜讚诐 讛讻讬讘讜砖 讗驻"讛 讗住讜专 诇拽讬讬诪谉 讘讗"讬 讜讻砖拽讬讘诇 诪讜转专 讗驻讬诇讜 诇拽讬讬诪谉 讜诪讻讗谉 拽砖讛 诇讬 讟讜讘讗 注诇 讛专诪讘"诐 讝"诇 砖讻转讘 讘驻"讬 诪讛诇讻讜转 注讻讜"诐 砖讗诐 拽讬讘诇 讝' 诪爪讜转 诪讜转专 诇拽讬讬诪谉 讘讗"讬 讜讻转讘 砖诐 诇讛讚讬讗 讚拽专讗 讚诇讗 讬砖讘讜 讘讗专爪讱 讗讬讬专讬 讻砖诇讗 拽讬讘诇 讜讛讬讬谞讜 讻讘专讬讬转讗 讚讛讻讗 讚诪驻讬拽 诇讛 诪拽专讗 讚诇讗 转住讙讬专 讜讘驻"讞 诪讛诇讻讜转 注讘讚讬诐 讻转讘 讚拽专讗 讚诇讗 转住讙讬专 注讘讚 讗诇 讗讚讜谞讬讜 讛讬讬谞讜 诇注谞讬谉 注讘讚 砖讘专讞 诪讞"诇 诇讗"讬 讜讛讬讬谞讜 讻专讘 讗讞讬 讘专讘讬 讬讗砖讬讛 讚砖诪注转讬谉 讜诇驻讬 讝讛 讛专诪讘"诐 讝"诇 诪讝讻讛 砖讟专讬 诇讘讬 转专讬 讚拽专讗 讚诇讗 转住讙讬专 诪讜拽讬 诇讛 诇讛讻讬 讜诪讜拽讬 诇讛 诇讛讻讬 讜爪"注 讜转讜 拽砖讬讗 诇讬 讗讛讗 讚诪砖诪注 讛讻讗 讚讻砖拽讬讘诇 注诇讬讜 砖诇讗 诇注讘讜讚 注讻讜"诐 诪讜转专 诇拽讬讬诪讜 讘讗"讬 讜讻"砖 讚诇讗 拽讗讬 注诇讬讬讛讜 讘诇讗讜 讚诇讗 转讞讬讛 讜讘拽讬讚讜砖讬谉 住讜祝 驻专拽 讛讗讜诪专 诪住拽讬谞谉 讚讛讗 讚讗诪专 专"讬 讘讗讜诪讜转 讛诇讱 讗讞专 讛讝讻专 讛讬讬谞讜 诇讻讚转谞讬讗 诪谞讬谉 诇讻谞注谞讬 砖讘讗 注诇 讗讞转 诪砖讗专 讗讜诪讜转 砖讗讬谉 讗转讛 专砖讗讬 诇拽谞讜转讜 讘注讘讚 转"诇 诪谉 讛谞讜诇讚讬诐 讘讗专爪讻诐 讜诇讗 诪谉 讛讙专讬诐 讘讗专爪讻诐 讗"讻 诪砖诪注 讚讻诇 砖讛讜讗 诪砖讘注讛 讗讜诪讜转 讗住讜专 诇拽谞讜转讜 讗驻讬诇讜 讘注讘讚 讗注"讙 讚注讘讚 讞讬讬讘 讘讻诇 诪爪讜转 诇"转 讜讗驻讬诇讜 诪爪讜转 注砖讛 砖讛谞砖讬诐 讞讬讬讘讜转 讜讗讬谉 爪"诇 讚讞讬讬讘 讘讝' 诪爪讜转 讘谞讬 谞讞 讜讗驻"讛 讗住讜专 诇拽谞讜转讜 讗诇讗 拽讗讬 讘诇讗讜 讚诇讗 转讞讬讛 讗诐 诇讗 砖谞讗诪专 讚专"讬 驻诇讬讙 讗讘专讬讬转讗 讚讛讻讗 讜讛讬讬谞讜 讻讚驻专讬砖讬转 讚讘诇讗"讛 诇讗 讗转讬讗 讘专讬讬转讗 讚讛讻讗 讻讛谞讬 转谞讗讬 讚驻专拽 讗诇讜 谞讗诪专讬谉 讜诇砖讬讟转 讛专诪讘"诐 讝"诇 谞诪讬 诇讗 拽砖讬讗 讚讘诇讗"讛 讬砖 诇讜 讙讬专住讗 讗讞专转 讜驻讬' 讗讞专 讘讛讛讬讗 讚专"讬 讚驻专拽 讛讗讜诪专 讻诪讘讜讗专 诪讚讘专讬讜 讘驻"讟 诪讛诇讻讜转 注讘讚讬诐 注"砖 讘讛砖讙转 讛专讗讘"讚 讜讘讻"诪 讘讗专讬讻讜转 讜讘讬讜转专 谞专讗讛 讚砖讗谞讬 注讘讚 谞讛讬 砖讞讬讬讘 讘诪爪讜转 讗讬讛讜 诪讬讛讗 诇讗讜 诇讛讻讬 讗讬讻讜讜谉 讗诇讗 砖诪讻专 注爪诪讜 讗讜 砖诪讻专讜 专讘讜 讘转讜专转 注讘讚讜转 讜注讬拽专 诪讞砖讘转讜 诇爪讜专讱 驻专谞住转讜 讜诪砖讜"讛 诇讗 讚诪讬 诇讙专 转讜砖讘 砖诪拽讘诇 讛诪爪讜转 诪专爪讜谞讜 讻谞"诇:


转讜住驻讜转 讘讚"讛 讚诇讗 诇讙专讘讜 讜诇讬讬转讜 讛讗 讚转谞讬讗 讘驻' 谞注专讛 讻讜' 砖讗谞讬 讗砖转讜 讚讛讜讬 讻讙讜驻讜 讻讜' 注讻"诇. 讜讛拽砖讛 讛专砖讘"讗 讝"诇 讘讞讬讚讜砖讬讜 讗讻转讬 拽砖讛 讗讬驻讻讗 诪讚专砖讘"讙 讚驻诇讬讙 讛转诐 讘驻专拽 谞注专讛 讜拽讗诪专 讗讬谉 驻讜讚讬谉 讛砖讘讜讬讬诐 讬讜转专 诪讻讚讬 讚诪讬讛谉 诪驻谞讬 转讬拽讜谉 讛注讜诇诐 讗诇诪讗 讚讗驻讬诇讜 讘讗砖转讜 讗讬谉 驻讜讚讬谉 讜讗"讻 注"讻 讟注诪讗 诪砖讜诐 讚诇讗 诇讙专讘讜 讜诇讬讬转讜 讜诪住讬拽 砖诐 讛专砖讘"讗 讝"诇 讚讘讗诪转 讗注"讙 讚诇讗 讗讬驻砖讬讟讗 讛讗讬讘注讬讗 讘砖诪注转讬谉 讗驻"讛 讗讬驻砖讟讗 讘讻转讜讘讜转 诪讚专砖讘"讙 讚讟注诪讗 诪砖讜诐 讚诇讗 诇讙专讘讜 讜诇讬讬转讜 注"砖. 讜诇注谞"讚 讬砖 诇转诪讜讛 讚谞讛讬 讚讗砖讻转谉 讻讛"讙 讟讜讘讗 讘砖"住 讚讗注"讙 讚诇讗 讗讬驻砖讟讗 讘讚讜讻转讬讛 讗讬驻砖讟讗 讘讚讜讻转讗 讗讞专讬转讗 讛讬讬谞讜 讛讬讻讗 讚讗讬驻砖讟讗 诪诪讬诇讗 诪讞诪转 砖拽诇讗 讜讟专讬讗 讗讜 诪讬诪专讗 讚讗诪讜专讗讬 诪砖讗"讻 讛讻讗 讚讘专讬讬转讗 注专讜讻讛 讛讬讗 谞专讗讛 讚讜讞拽 讚讗讬砖转诪讬讟讗 诇转诇诪讜讚讗 讛讻讗 讛讗讬 讘专讬讬转讗 讚专砖讘"讙 讜讘专 诪谉 讚讬谉 讛转诪讬讛 讘诪拽讜诪讛 注讜诪讚转 注诇 专讘讜转讬谞讜 讘注诇讬 讛转讜住驻讜转 讚诪讬讬转讬 讛讻讗 讜砖诐 讘驻专拽 谞注专讛 诇讚拽讚拽 讚诇讗 转讬驻砖讟 讛讗讬讘注讬讗 诪转"拽 讚讘专讬讬转讗 讚讛转诐 讜诇讗 诪讬讬转讜 讻诇诇 诪讚专砖讘"讙 讜诇讜诇讗 讚讘专讬 讛专砖讘"讗 讝"诇 讛讬讛 谞"诇 讚诪讚专砖讘"讙 诇讗 诪讜讻讞 诪讬讚讬 讚讗讬讛讜 谞诪讬 诇讗 拽讗诪专 讚讗讬讻讗 讗讬住讜专讗 诇驻讚讜转 讗转 讗砖转讜 讬讜转专 诪讻讚讬 讚诪讬讛 讗诇讗 诇注谞讬谉 讚讗讬谉 诪讞讬讬讘讬谉 讗讜转讜 诇驻讚讜转讛 讘讬讜转专 诪讻讚讬 讚诪讬讛 讜讛讗 讚拽讬讛讬讘 讟注诪讗 讚讗讬谉 驻讜讚讬谉 讬讜转专 诪讻讚讬 讚诪讬讛谉 诪驻谞讬 转讬拽讜谉 讛注讜诇诐 讛讬讬谞讜 诪砖讜诐 讚讘讻转讜讘讜转 讗诪专讬谞谉 讚转拽谞讜 讞讻诪讬诐 驻专拽讜谞讛 转讞转 驻讬专讜转 讜讛讬讬谞讜 讚转拽谞讜 诪爪讜讬 诇诪爪讜讬 谞诪爪讗 讻讬讜谉 砖讻讘专 转拽谞讜 讞讻诪讬诐 讘讻诇 诪拽讜诐 砖讗讬谉 驻讜讚讬谉 讛砖讘讜讬讬诐 讬讜转专 诪讻讚讬 讚诪讬讛谉 讗"讻 注"讻 诪讛 砖转拽谞讜 驻专拽讜谞讛 讛讬讬谞讜 讙"讻 讘讻讚讬 讚诪讬讛谉 讚讜拽讗 讚讛讗 讬讜转专 诪讻讚讬 砖讜讜讬讬诐 诇讗 砖讻讬讞 讜讗讬谉 讝讛 讚讘专 诪爪讜讬 讜诪砖讜"讛 诇讗 诪讞讬讬讘 讗讘诇 讗诐 专讜爪讛 诇驻讚讜转讛 诇注讜诇诐 讚专砖讘"讙 谞诪讬 讗讬讻讗 诇诪讬诪专 讚诪讜讚讛 讚砖专讬 讜转讚注 讚讛讻讬 讛讜讗 讚讛转诐 诪拽砖讛 讛砖"住 诪讚讚砖讘"讙 讗讚专砖讘"讙 讗讛讗 讚拽讗诪讜 讗讬谉 驻讜讚讬谉 讗讜转诐 讬讜转专 诪讻讚讬 讚诪讬讛诐 讛讗 讘讻讚讬 讚诪讬讛诐 驻讜讚讬谉 讜专诪讬谞讛讜 讚讗砖讻讞谉 诇专砖讘"讙 讚拽讗诪专 讗诐 驻专拽讜谞讛 讻谞讙讚 讻转讜讘转讛 驻讜讚讛 讜讗诐 诇讗讜 讗讬谞讜 驻讜讚讛 讜诪砖谞讬 专砖讘"讙 转专讬 拽讜诇讬 讗讬转 诇讬讛 讜讗讬 讗讬转讗 讚诇专砖讘"讙 讘讬转专 诪讻讚讬 讚诪讬讛 讗讬住讜专讗 讗讬讻讗 讗"讻 诪讗讬 讚讬讬拽 讻诇诇 诪注讬拽专讗 讚讘讻讚讬 讚诪讬讛 驻讜讚讬谉 讗祝 注"讙 讚讬转专 诪讻转讜讘转讛 讚讛讗 诇拽讜砖讟讗 讚诪讬诇转讗 讛转诐 讘讬转专 诪讻转讜讘转讛 讞讬讜讘讗 讛讜讗 讚诇讬讻讗 诇驻讚讜转讛 讗讘诇 讗诐 专爪讛 讜讚讗讬 诇讗 砖讬讬讱 讗讬住讜专讗 讜讘讬转专 诪讻讚讬 讚诪讬讛 讗讬讻讗 讗讬住讜专讗 讗诇讗 注"讻 讚讘讬转专 诪讻讚讬 讚诪讬讛 谞诪讬 诇讬讻讗 讗讬住讜专讗 诇专砖讘"讙 讗讬 诪砖讜诐 讚讟注诪讗 诪砖讜诐 讚讜讞拽讗 讚爪讘讜专讗 讗讜 诪砖讜诐 讚讗砖转讜 讻讙讜驻讜 讜讛讬讬谞讜 讚诇讗 讗讬驻砖讟讗 讛讗讬讘注讬讗 讘砖诪注转讬谉 讻谞"诇 讜注讬讬谉 诪"砖 讛专"谉 讝"诇 讜转诇讬"转 砖讻讜讜谞转讬 拽爪转 诇讚注转讜:





诪专讗讬转 讛注讬谉

讜拽砖讬讗 诇讬讛 诇专讘讬 讬讗砖讬讛 讛讗讬 诪注诐 讗讚讜谞讬讜 讜讻讜'. 讗诪专讜 讘住驻专讬 驻专砖转 转爪讗 诇讗 转住讙讬专 注讘讚 讗诇 讗讚讜谞讬讜 诪讻讗谉 讗诪专讜 讛诪讜讻专 注讘讚 诇讙讜讬诐 讗讜 诇讞"诇 讬爪讗 讘谉 讞讜专讬谉 讗砖专 讬谞爪诇 讗诇讬讱 诪注诐 讗讚讜谞讬讜 诇专讘讜转 讙专 转讜砖讘 注讻"诇: 
讜讞讝讛 讛讜讬转 讘驻讬专讜砖 住驻专讬 讛谞讚驻住 诪讞讚砖 诇诪专 诪讞讜转谞讬谞讜 讛专讘 讛诪讜驻诇讗 讻诪讛专"专 讚讜讚 驻讗专讚讜 讝诇讛"讛 砖讻转讘 讜讝"诇 讛讱 诪转谞讬转讬谉 讗转讬讗 讻专讘讬 讬讗砖讬讛 驻专拽 讛砖讜诇讞 讚祝 诪"讛 讜讗注"讙 讚讛转诐 讘专讬讛 拽砖讬讗 诇讬讛 诇讗 砖讬讬讻讗 拽讜砖讬转讜 讗诇讗 诇住讘专转 讗讘讬讜 讚讻讜诇讬讛 拽专讗 诪讜拽讬 诇讬讛 讘讛讻讬 讘诪讜讻专 注讘讚讜 诇讙讜讬 讗讜 诇讞"诇 讗讱 诇住驻专讬 诇拽"诪 讚讬谞爪诇 诪驻专砖 诇讛 讘诪讬诇转讗 讘讗谞驻讬 谞驻砖讛 诇专讘讜转 讙专 转讜砖讘 驻讬专讜砖 注讘讚 砖讘专讞 诪讙讜讬 诪讞"诇 诇讗专抓 讜讗注"讙 讚诪注讬谉 讛讱 驻讬专讜砖讗 讗诪专 转"拽 讛转诐 讜专讘讬 讬讗砖讬讛 诪拽砖讛 诇讬讛 讚诇讗 砖讬讬讱 诇讜诪专 讗诇 讗讚讜谞讬讜 讗诇 讗诇讛讬讜 讛讱 转谞讗 诇讗 讞砖讬讘 诇讬讛 驻专讻讗 讚讗讚讜谞讬讜 讛讜讗 讛讙讜讬 讜讻讜' 讚讚讜拽讗 诇讛讛讜讗 转谞讗 讚诇讗 诪驻专砖 拽专讗 讘注讘讚 讗诇讗 讘讙讜讬 讚注诇诪讗 砖讘讗 诇拽讘诇 诇讛讬讜转 讙专 转讜砖讘 讛讜讗 讚拽砖讬讗 讜讻讜' 讜诪讬讛讜 讻讬 讚讬讬拽讬谞谉 讘诇讬砖谞讗 讚住驻专讬 诇专讘讜转 讙专 转讜砖讘 谞专讗讛 讚讗讬讛讜 谞诪讬 诪驻专砖 讗砖专 讬谞爪诇 讗诇讬讱 讘注讘讚 砖讘专讞 诪讞"诇 讗驻讬诇讜 砖诇 讬砖专讗诇 讗诇讗 讚诪讬转讜专讗 诪注诐 讗讚讜谞讬讜 诪专讘讬谞谉 讙专 转讜砖讘 讻诇讜诪专 砖讘专讞 诪讗讚讜谞讬讜 讛讙讜讬 讜讘讗 诇讛讬讜转 讙专 转讜砖讘 讜讻讜' 注讻"诇: 
讜诪"砖 讛专讘 讝"诇 讚转谞讗 拽诪讗 讚住讜讙讬讬谉 诇讗 诪驻专砖 拽专讗 讘注讘讚 讗诇讗 讘讙讜讬 讚注诇诪讗 拽砖讛 讚拽专讗 讻转讬讘 诇讗 转住讙讬专 注讘讚 讜讘讜讚讗讬 诪驻专砖 诇讬讛 讘注讘讚 讙讜讬 讜注诐 讻诇 讝讛 驻专讬讱 专' 讬讗砖讬讛 讗诇 讗诇讛讬讜 诪讬讘注讬 诇讬讛 讚讝讛 注讬拽专 讟注诐 诇讗 转住讙讬专. 讜诪"砖 讛专讘 讝"诇 讚诇专讘讜转 讙专 转讜砖讘 讛讬讬谞讜 注讘讚 砖讘专讞 诪讙讜讬 诪讞"诇 诇讗专抓 讜讗讞"讻 讻转讘 讚诪驻专砖 谞诪讬 讗砖专 讬谞爪诇 讗诇讬讱 讘注讘讚 砖讘专讞 诪讞"诇 讗驻讬诇讜 砖诇 讬砖专讗诇 讜讻讜' 诇拽讜爪专 讚注转讬 讬砖 诇讛砖讬讘 注诇 讚讘专讬 讛专讘 讝"诇 讻讗砖专 讬专讗讛 讛诪注讬讬谉: 
讜诇讬 讛讚诇 谞专讗讛 讘砖讜诐 诇讘 讚讛住驻专讬 诇讗 驻讬专砖 讘诪讗讬 诪讬讬专讬 拽专讗 诇讗 转住讙讬专 讗诇讗 拽讗诪专 诪讻讗谉 讗诪专讜 讛诪讜讻专 注讘讚 诇讙讜讬诐 讜讻讜' 讜讝讛讜 诪砖谞转谞讜 讜讗驻砖专 讚驻砖讬讟讗 诇讬讛 讚驻讬专讜砖讗 讚拽专讗 讻专讘 讗讞讗讬 讘注讘讚 砖讘专讞 诪讞"诇 诇讗专抓 讜注诇 讝讛 拽讗诪专 诪讻讗谉 讗诪专讜 讜讙诐 转谞讗 讚诪转谞讬转讬谉 诪爪讬谞谉 诇诪讬诪专 讚诪驻专砖 拽专讗 讻专讘 讗讞讗讬 讜讛住驻专讬 拽讗诪专 讗砖专 讬谞爪诇 诇专讘讜转 讙专 转讜砖讘 注讘讚 诪讙讜讬. 讜讛专讘 谞讞诇转 讬注拽讘 讝"诇 讻转讘 讚讛住驻专讬 讻专讘讬 讬讗砖讬讛. 讜讗谞讬 讘注谞讬讬 谞专讗讛 诇驻讬 拽讜爪专 讚注转讬 讚讗驻砖专 诇讜诪专 讻讚讻转讬讘谞讗. 讜讗"砖 讛专讬讘讜讬 诪注讬谉 注讬拽专 讛讻转讜讘. 讜诪"砖 讛专讘 谞讞诇转 讬注拽讘 讝"诇 讚讛专讗"诐 讝"诇 驻讬专砖 讛转专讙讜诐 讘诪讜讻专 注讘讚讜 讻谞注谞讬 诇讙讜讬. 诪讚讘专讬 讛专讗"诐 讝"诇 砖讻转讘 讻转专讙讜诪讜 注讘讚 注诪诪讬谉 砖讛讜讗 讬砖专讗诇 讛谞诪讻专 诇讙讜讬诐 诇讗 诪讜讻讞 讻谉. 讜讛专讘 讛讙讚讜诇 讘诪砖谞讛 诇诪诇讱 讝"诇 讛拽砖讛 注诇 讛专讗"诐 讝"诇 讜讬砖 诇讛专讙讬砖 注诇 讛专讘 诪讛专"讚 驻讗专讚讜 讝"诇 砖诇讗 讛讝讻讬专 诪讚讘专讬 讛专讗"诐 讝"诇 讜诪讚讘专讬 讛专讘 诪砖"诇 讝"诇 讻诇讜诐:





驻转讞 注讬谞讬诐

讗讬讘注讬讗 诇讛讜 讜讻讜' 诪砖讜诐 讚讜讞拽讗 讚爪讘讜专讗 讗讜"讚 诪砖讜诐 讚诇讗 诇讙专讘讜 讜讻讜' 转"砖 讚诇讜讬 讘专 讻讛谞讗 讜讻讜' 讚讘专讬 讛专"谉 讘讝讛 爪专讬讻讬诐 讘讬讗讜专 讜讻讘专 讛专讘 诪讛专"砖 讛诇讜讬 讘转砖讜讘讜转讬讜 讬"讚 讘住讬诪谉 讟讜"讘 注讜诪讚 注诇讬讜 讜诪讘讗"专讜. 讜讛诪注讬讬谉 注讬谞讬讜 讬讞讝讜 讚驻讬专讜砖讬讜 讚讞讜拽讬诐. 讜讗谞讬 讘注谞讬讬 讻转讘转讬 讘讝讛 讘转砖讜讘讛 讜讛讬转讛 诇讘讗"专 讚讘专讬 讛专"谉 讜讛讗专讻转讬 拽爪转 讘注谞讬谉 讘住"讚:





讬诐 砖诇 砖诇诪讛

诪转谞讬转讬谉 讗讬谉 驻讜讚讬谉 讗转 讛砖讘讜讬讬诐 讬转专 注诇 讻讚讬 讚诪讬讛诐 砖专讗讜讬诐 诇诪讻讜专 讘砖讜拽 讘转讜专转 注讘讚讜转 诪驻谞讬 转讬拽讜谉 讛注讜诇诐 讜讗讬谉 诪讘专讬讞讬谉 讗转 讛砖讘讜讬讬诐 诪驻谞讬 转讬拽讜谉 讛注讜诇诐 专"讙 讗讜诪专 诪驻谞讬 转拽谞转 砖讘讜讬讬诐. 诪住拽讬谞谉 讘住讜讙讬讗 讗讬讘注讬讗 诇讛讜 诪驻谞讬 转讬拽讜谉 讛注讜诇诐 诪砖讜诐 讚讜讞拽讗 讚爪讬讘讜专讗 讗讜 诪砖讜诐 讚诇讗 诇讬转讗 讜诇讬砖讘讗讜讛讜. 转"砖 讚诇讜讬 讘专 讚专讙讛 驻专拽讛 诇讘专转讛 讘转诇讬住专 讗诇驻讬 讚讬谞专讬. 讗诪专 讗讘讬讬 诪讗谉 诇讬诪讗 诇谉 讚讘专爪讜谉 讞讻诪讬诐 注讘讚. 讜诇讗 讗驻砖讬讟讗. 讜讛拽砖讜 讛转讜' 讜讛专讗"砖 讗讞专讬讛诐 讜讛讗 讚讙专住讬谞谉 讘讻转讜讘讜转 驻专拽 谞注专讛. 谞砖讘讬转 讜讛讬讜 诪讘拽砖讬谉 诪诪谞讜 注讚 注砖专讛 讘讚诪讬诐 驻注诐 专讗砖讜谞讛 驻讜讚讛 诪砖讜诐 讚讗砖转讜 讞砖讬讘讗 讻讙讜驻讜 讬讜转专 诪讘转讜 讜注诇 注爪诪讜 诇讗 转拽讜谉 专讘谞谉 砖诇讗 讬转谉 讻诇 讗砖专 诇讜 讘注讚 谞驻砖讜 讜讻谉 转"讞 砖谞砖讘讛 讘讛讗 诇讗 转拽讜谉 专讘谞谉 讻讚讗诪专讬谞谉 驻专拽 讛谞讬讝拽讬谉 讚专' 讬讛讜砖注 驻讚讛 转讬谞讜拽 砖讘讜讬 讘讚诪讬诐 诪专讜讘讬诐 诇驻讬 砖专讗讛讜 讞专讬祝 讜诪驻讜诇驻诇 讜讗驻砖专 砖讬讛讗 讗讚诐 讙讚讜诇 讜讻"砖 诪讬 砖讛讜讗 讻讘专 讗讚诐 讙讚讜诇. 注"讻. 讜讛讗 讚驻讜讚讛 讗转 注爪诪讜 讘讻诇 诪诪讜谉 砖讘注讜诇诐 讛讬讬谞讜 专砖讜转 讗讘诇 诇讗 讞讜讘讛 讗诐 诇讗 讘住讻谞转 谞驻砖讜转 讜注讬讬谉 讘驻专拽 讛讻讜谞住 住讬诪谉 讟"讜 讜讛专"谉 讻转讘 砖讬"讗 讚讗驻讬' 讛讻讬 诪讬驻砖讟讗 诪讚转谞讬讗 讘驻专拽 谞注专讛 砖谞转驻转转讛 谞砖讘讬转 讜讛讬讜 诪讘拽砖讬谉 诪诪谞讜 注讚 注砖专讛 讘讚诪讬诐 驻注诐 专讗砖讜谞讛 驻讜讚讛. 驻注诐 砖谞讬' 专爪讛 驻讜讚讛 专爪讛 讗讬谞讜 驻讜讚讛 专砖讘"讙 讗讜诪专 讗讬谉 驻讜讚讬谉 讗转 讛砖讘讜讬讬谉 讬讜转专 注诇 讻讚讬 讚诪讬讛谉 诪驻谞讬 转讬拽讜谉 讛注讜诇诐 讗诇诪讗 诇专砖讘"讙 讗注"讙 讚诇讬讻讗 讚讜讞拽讗 讚爪讬讘讜专讗 讻讬 讛转诐 讚讘注诇 讞讬讬讘 诇驻讚讜转 讗讬谉 驻讜讚讬谉 讻讬 讛讬讻讗 讚诇讗 谞讬讙专讜 讘讛讜. 讜驻住拽 砖诐 讛专讬"祝 讝"诇 讻专砖讘"讙 讜谞专讗讛 讚驻住拽 讻谉 诪砖讜诐 讚住转诐 诪转谞讬转讬谉 讚讛讻讗 讻讜讜转讬' 讜诇讬讻讗 诇诪讬诪专 讚转"拽 讚讛转诐 谞诪讬 诪讜讚' 讻住转诪讗 讚诪转谞讬转讬谉 讗诇讗 讚讗讬讛讜 讜专砖讘"讙 讘讟注诪讗 讚转拽谞转讗 驻诇讬讙讬 讚转"拽 住讘专 讚诪砖讜诐 讚讜讞拽讗 讚爪讬讘讜专讗 讛讜讗 讜诪砖讜诐 讛讻讬 讗诪专 讚驻注诐 专讗砖讜谞' 驻讜讚讛 讗驻讬' 注讚 注砖专讛 讘讚诪讬' 讻讬讜谉 讚诇讬讻讗 讛讻讗 讚讜讞拽' 讚爪讬讘讜专讗 讚讛讗 讘注诇 讞讬讬讘 诇驻讚讜转 讜专砖讘"讙 住讘专 讚诪砖讜' 讚诇讗 谞讬讙专讬 讘讛讜 讛讜讗 讚诇讗 诪砖诪注 讛讻讬 讚诪转谞讬' 讚讛讻讗 讻专砖讘"讙 讘讞讚 诇讬砖谞' 诪讬转谞讜 讜诪讚讟注诪' 讚专砖讘"讙 讻讬 讛讬讻讬 讚诇讗 谞讬讙专讜 讘讛讜 诪砖诪' 讚讟注诪' 讚诪转谞讬' 谞诪讬 诪砖"讛 讛讜' 讜转"拽 讚讛转' 诇讬转 诇讬' 诪转谞讬' 讻诇诇 讛诇讻讱 讘注讬讬谉 诪讬驻砖讟' 诪讛讛讬' 讗注"讙 讚诇讗 讗讬驻砖讬讟' 讛讻讗 讜讗砖讻讞谉 讟讜讘' 讚讻讜讜转讬' 讘注讬讬谉 讚诇讗 诪讬驻砖讬讟讗 讘讚讜讻转讗 讜诪讬驻砖讬讟讗 讗讚讜讻转讗 诪讚讜讻转讗 讗讞专讬转讬 讚诇注讬诇 讘讙诪' 讗讬讘注讬讗 诇谉 诪讞讜住专 讙讟 砖讞专讜专 讗讜讻诇 讘转专讜诪讛 讗讜 诇讗 讜讘诪住' 讻专讬转讜转 讘驻专拽 讛诪讘讬讗 讗砖诐 转诇讜讬 讗住讬拽谞讗 讚专砖讘"讙 住讘专 讚讗讜讻诇 讘转专讜诪' 讜诪砖诪注 讛转诐 讚讛诇讻转' 讻讜讜转讬' 讜讻谉 谞专讗讛 讚注转 讛专诪讘"诐 讝"诇 砖讻转讘 讘驻"讞 诪讛诇讻讜转 诪转谞讜转 注谞讬讬诐 讗讬谉 驻讜讚讬谉 讗转 讛砖讘讜讬讬诐 讘讬转专 注诇 讻讚讬 讚诪讬讛谉 诪驻谞讬 转讬拽讜谉 讛注讜诇诐 砖诇讗 讬讛讬讜 讛讗讜讬讘讬诐 专讜讚驻讬诐 讗讞专讬讛诐 诇砖讘讜转谉 讜讻转讘 讗驻讬' 转拽砖讬 诇谉 讛讛讜讗 讚讗诪专讬谞谉 驻专拽 讛谞讬讝拽讬谉 讚专讘 讬讛讜砖注 驻讚讛 诇讗讜转讜 转讬谞讜拽 讘诪诪讜谉 讛专讘讛 讬砖 诇讜诪专 讚诪驻谞讬 砖讛讻讬专 讘讜 砖讛讜讗 转诇诪讬讚 讜转讬拽 注砖讛 讻谉 砖转"讞 讗讬谉 诇谞讜 讻讬讜爪讗 讘讜 讜诇讗 讞讬讬砖讬谞谉 讘驻讚讬讜谞讜 诇讗讙专讜讬讬 讻诇诇 讗诇讗 驻讜讚讬谉 讗讜转讜 讘讻诇 诪讛 砖讬讻讜诇讬谉 诇驻讚讜转讜 讜讛讜讗 拽讜讚' 诇驻讚讜转 诇诪诇讱 讻讚讗讬' 讘讛讜专讬讜转 讜诇讬 谞专讗讛 讘注讬讬谉 诇讗 诪讬驻砖讟 讚讻讬讜谉 讚讞讬讬砖讬谞谉 诇讚讜讞拽讗 讚爪讬讘讜专讗 讻"砖 讚讗讬讻讗 诇诪讬讞砖 诇转拽谞转 讛讘注诇 砖诇讗 讞讬讬讘讜 讞讻诪讬' 讘转拽谞转谉 诇驻讚讜转讛 讬讜转专 诪讻讚讬 讚诪讬讛谉 讜讗诐 讗讬转讗 讚讛讜讛 诪讬驻砖讬讟讗 诪讛讛讬讗 讘专讬讬转' 讛讜讛 诇讛 讘讙诪' 诇讗转讜讬讬 讛讻讗. 讗讘诇 谞专讗讛 砖讚注转 讛专讗砖讜谞讬诐 讝"诇 讛讬讛 讚讻讬讜谉 讚诇讗 诪讬驻砖讬讟讗 讜讗讬讻讗 诇诪讬讞砖 诇转拽诇' 讗讬谉 驻讜讚讬谉 讚砖讘 讜讗诇 转注砖讛 砖讗谞讬. 讜注讜讚 讚讻讬讜谉 讚讘讙诪' 驻砖讬讟 诇讛 诪讛讛讜讗 讚诇讜讬 讘专 讚专讙讗 诇讗 砖讘拽讬谞谉 驻砖讟讬讛 讚转诇诪讜讚讗 诪砖讜诐 住驻讬拽讗 讚讗讘讬讬 讚讗诪专 诪讗谉 诇讬诪讗 诇谉 注"讻 讜讛谞讛 诪讛 砖讻转讘 讻讬讜谉 讚讞讬讬砖讬谞谉 诇讚讜讞拽讗 讚爪讬讘讜专讗 诪"诪 讬讻讜诇 专砖讘"讙 砖驻讬专 诇讞诇讜拽 注诇 讛转"拽 讜诇讜诪专 砖讗讬谉 讛讘注诇 驻讜讚讛 讗讜转讛 讬讜转专 诪讻讚讬 讚诪讬讛 讜讗"讻 诇讗 转讜讻诇 诇驻砖讜讟 诪专砖讘"讙 诪讬讚讬 讜诪讛 砖讻转讘 注讜讚 讗讘诇 讚注转 讛专讗砖讜谞讬诐 讬"诇 讛专诪讘"诐 讜住讬讬注转讜 讘驻住拽讜 诇讗讬住讜专 诪讗讞专 讚诇讗 谞驻砖讟讗 讛讘注讬讬' 讜谞讜讻诇 诇讜诪专 讚诪砖讜诐 讚讜讞拽讗 讚爪讬讘讜专讗 讛讬转讛 讗"讻 讘诪讬诇讬 讚专讘谞谉 诇诪讛 讗讝诇 诇讞讜诪专讗 讜讻转讘 砖讻谉 讛讬讛 讚注转讜 诪讗讞专 讚讗讬讻讗 诇诪讬讞砖 诇转拽诇讛 诇讛讞诪讬专 讜讛谞讛 诪讛 砖讻转讘 讜注讜讚 讻讜' 讞讜讝专 诇讚讘专讬讜 讛专讗砖讜谞讬诐 讚住"诇 讚诇讗 讻驻砖讟讗 讛讗讬讘注讬' 讜讗驻砖专 讚讟注诪讗 诪砖讜诐 讚讜讞拽讗 讚爪讘讜专讗 讛讜讗 讜讗"讻 专砖讗讬 诇驻讚讜转 讗转 讘谞讬讜 讜讗转 拽专讜讘讬讜 讘讻诇 诪诪讜谉 砖讬专爪讛 讗讻谉 诪讛 砖讻转讘 讚诇讗 砖讘拽讬谞谉 住转诪讗 讚转诇诪讜讚' 诪驻谞讬 讚讞讜讬 讚讗讘讬讬 诇讗 讛讘谞转讬 讗转 讚讘专讬讜 讜讻讬 讝讜 住转诪讗 讚转诇诪讜讚讗 讛讜讗 讗讬谉 讝讛 讗诇讗 诪讛 砖讗诪专讜 讘讘讬转 讛诪讛专砖 讜专爪讛 诇驻砖讜讟 讛讗讬讘注讬讬讗 讜讚讞讬 砖诇讗 讬讜讻诇讜 诇驻砖讜讟 讛讗讬讘注讬讬讗 讘砖诇诪讗 讗讬 讛讜讛 讗砖讻讞谉 住转诪讗 讚转诇诪讜讚讗 讘讚讜讻转讗 讗讞专讬转讬 讚讛讜讬 住"诇 讛讻讬 讛讜讛 讗讝诇讬谞谉 讘转专讬' 诇诪住诪讱 注诇讛 讬讜转专 诪讚讘专讬 讛讗诪讜专讗讬诐 讗讘诇 讘讞讚 谞讜砖讗 诇讗 砖讬讬讱 诇讜诪专 住转诪讗 讚转诇诪讜讚讗 讘拽讜砖讬讗 讗讜 讘驻讬专讜拽讗 讜讻诇 诪讛 砖讻转讘 讛专"谉 讛讜讗 诇驻讬 砖讬讟转讜 讚驻住拽 讛转诐 讛诇讻讛 讻专砖讘"讙 讗讻谉 诇驻讬 诪讛 砖讻转讘转讬 砖诐 讚讛诇讻讛 讻转"拽 讗"讻 谞驻砖讜讟 诪讬谞讬' 讚讟注诪讗 诪砖讜' 讚讜讞拽讗 讚爪讘讜专讗 讛讜讗 讜砖专讬 讘讜讚讗讬 诇驻讚讜转 诪砖诇讜 诪讬 砖讬专爪讛 诪讗讞专 讚诇讬讻讗 讚讜讞拽讗 讚爪讘讜专讗 注"讻 爪专讬讻讬诐 讗谞讜 诇讚讘专讬 讛转讜' 讜讛专讗"砖 讚砖讗谞讬 讗砖转讜 砖讛讬讗 讻讙讜驻讜 讜注诇 注爪诪讜 诇讗 转讬拽谉 讜讛讗讬讚谞讗 讗谞砖讬 讙讜诪诇讬 讞住讚讬诐 讘讗专抓 转讜讙专诪讗 讜讛住诪讜讻讬诐 诇讛诐 驻讜讚讬诐 讛砖讘讜讬诐 讬讜转专 讜讬讜转专 诪讻讚讬 讚诪讬讛诐 讻讬 讙诐 砖诪注转讬 砖讛讬讛 讘讚注转 讗讜转讜 讛爪讜专专 诇转驻讜住 讙诐 讛专讗"砖 转诇诪讬讚讜 讜谞讜讚注 诇讜 讜讘专讞 诇讟讜诇讬讟讬诇讗 讜谞爪讜诇 讘专讞诪讬讜 讜讘专讜讘 讞住讚讬讜. 讜讛讬讬谞讜 讚诪讜转专讬诐 注诇 讚讜讞拽讬讬讛讜 讚爪讘讜专讗 砖诇讛诐 讛' 讬讜住祝 注诇 砖讻专诐 讜驻注讜诇转诐 诇驻谞讬 讛' 爪驻讜谉 讘注"讛 讙诐 讘注讜"讛 诇注"注 谞转诪注讟讜 讬砖专讗诇 讘讙讜诇讛 讜讬砖 诇讞讜住 注诇 讬转专 讛驻诇讟讛 砖诇讗 转讻讜讛 讘讙讞诇转 讬砖专讗诇 讜讙诐 诇注转 讛讝讗转 诪讻讘讬讚讬诐 注诇 讬砖专讗诇 讬住讜专讬诐 讜注谞讜讬讬诐 诇讻讜驻诐 讻讚讬 诇注讘讜专 注诇 讛讚转 讜诇注砖讜转 诪诇讗讻讛 讘砖讘转 砖诇讗 诇爪讜专讱. 讙诐 讗诐 诇讗 讬驻讚讜 讗讜转诐 讗讬讻讗 诇诪讬讞砖 诇专讜注 诇讘诐 砖诇讗 讬讛专讙讜 讗讜转诐 讜讘住讻谞转 谞驻砖讜转 驻讜讚讬谉 讬讜转专 诪讻讚讬 讚诪讬讛谉 注讬讬谉 诇拽诪谉 讘住讬诪谉 注"讗 注"讻 谞讚讘讛 诇讘诐 讘讙讜驻诐 讜讘诪诪讜谞诐 诇驻讚讜转 讛砖讘讜讬讬诐 讜住讬讬注转讗 讚砖诪讬讗 注诪讛诐. 砖诪注转讬 注诇 诪讛专"诐 诪专讜讟谞讘专"拽 讝"诇 砖讛讬讛 转驻讜住 讘诪讙讚讜诇 讗讬讬讙讝讛诐 讻诪讛 砖谞讬诐 讜讛砖专 转讘注 诪谉 讛拽讛诇讜转 住讱 讙讚讜诇 讜讛拽讛诇讜转 讛讬讜 专讜爪讬诐 诇驻讚讜转讜 讜诇讗 讛谞讬讞 讻讬 讗诪专 讗讬谉 驻讜讚讬谉 讛砖讘讜讬讬诐 讬讜转专 诪讻讚讬 讚诪讬讛诐 讜转诪讛 讗谞讬 诪讗讞专 砖讛讬讛 转"讞 诪讜驻诇讙 讜诇讗 讛讬讛 讻诪讜转讜 讘讚讜专讜 讘转讜专讛 讜讘讞住讬讚讜转 讜砖专讬 诇驻讚讜转讜 讘讻诇 诪诪讜谉 砖讘注讜诇诐 讜讗诐 诪专讜讘 注谞讜转谞讜转讜 诇讗 专爪讛 诇讛讞讝讬拽 注爪诪讜 讻转"讞 诪讜驻诇讙 诪"诪 讛讬讛 诇讜 诇讞讜砖 注诇 讘讬讟讜诇 转讜专讛 讻讗砖专 讻转讘 讘注爪诪讜 砖讛讜讗 讛讬讛 讬讜砖讘 讘讞讜砖讱 讜爪诇诪讜转 讘诇讬 转讜专讛 讜讗讜专讛 讜讛讬' 诪拽讜谞谉 砖诇讗 讛讬讜 讗爪诇讜 住驻专讬 讛驻讜住拽讬诐 讜讛转讜住' 讜讗讬讱 诇讗 讛讬讛 讞砖 诇注讜谉 讘讬讟讜诇 讛转讜专讛 诪讗讞专 砖专讘讬诐 爪专讬讻讬诐 诇讜 讜讘讜讚讗讬 讚注转讜 讛讬讛 砖讗诐 讬驻讚讜 讗讜转讜 讗"讻 讬砖 诇诪讬讞砖 砖诇讗 讬注砖讜 讻谉 讻诇 讛砖专讬诐 诇转"讞 讛诪讜驻诇讙 砖讘讚讜专 讘注讘讜专 专讜讘 讛诪诪讜谉 注讚 砖诇讗 讬住驻讬拽 诪诪讜谉 讛讙讜诇讛 诇驻讚讜转诐 讜转砖转讻讞 讛转讜专讛 诪讬砖专讗诇. 讜诪"讛 讗诪专 讛讞住讬讚 诪讜讟讘 砖转讗讘讚 诪注讟 讞讻诪' 讛讬转专转 诪讬砖专讗诇 诪诪讛 砖转讗讘讚 讞讻诪转 讛转讜专讛 注讬拽专 讜讝讛 讛讗讜转 砖讗讝 驻住拽讛 讗讜转讜 讛讚讘专 讜讛砖诪讚 诇转驻讜住 讞讻诪讬 讛讙讜诇讛 讜转讜 砖谞讬谞讜 讗讬谉 诪讘专讬讞讬谉 讗转 讛砖讘讜讬讬诐 诪驻谞讬 转讬拽讜谉 讛注讜诇诐 专砖讘"讙 讗讜诪专 诪驻谞讬 转拽谞转 讛砖讘讜讬讬谉 讜诪住讬拽 诪讗讬 讘讬谞讬讬讛讜 讗讬讻讗 讘讬谞讬讬讛讜. 讚诇讬讻讗 讗诇讗 讞讚 砖讘讜讬 转"拽 讞讬讬砖 诇转讬拽讜谉 讛注讜诇' 讻讜诇讜 砖诪讗 讬拽爪驻讜 注诇 讛砖讘讜讬讬谉 讛注转讬讚讬诐 诇讘讗 讜讬转谞讜诐 讘砖诇砖诇讗讜转 讜讘讞专讬爪讬' 讜专"砖 诇讗 讞讬讬砖 讗诇讗 讗诐 讻谉 讬砖 砖讘讜讬讬谉 讗讞专讬诐 注诪讜 砖诪讗 讬拽爪驻讜 注诇 讛砖讘讜讬诐 诇讬讬讬住专谉 讘讬住讜专讬诐 讜诇讚注转 专"转 讜专"讬 讛诇讻讛 讻专砖讘"讙 讘诪砖谞转讬谞讜 讜诇讚注转 讛专"谉 讜讛专诪讘"诐 讚诇讗 住"诇 讛讗讬 讻诇诇 讛诇讻讛 讻转"拽 注"讻 讛讻专注转讬 讘驻专拽 谞注专' 住讬诪谉 讬"讞 讻讛专讬"祝 讜讛专诪讘"诐:


诪转谞讬转讬谉 讜讗讬谉 诇讜拽讞讬谉 住驻专讬诐 转驻诇讬谉 讜诪讝讜讝讜转 诪谉 讛讙讜讬诐 讬讜转专 注诇 讻讚讬 讚诪讬讛诐 诪驻谞讬 转讬拽讜谉 讛注讜诇诐. 讜诪住讬拽 诇拽诪谉 转"专 诪注诇讬谉 讘讚诪讬讛谉 注讚 讻讚讬 讟专注驻讬"拽 诪讗讬 讟专注驻讬"拽 讗专"砖, 讗讬住转讬专' 住诇注 诪讚讬谞讛 砖诪讬谞讬转 砖讘住诇注 爪讜专讬 讜驻讬专砖讜 讗注驻"讬 砖砖谞讬谞讜 讗讬谉 诇讜拽讞讬谉 讗讜转谉 讬讜转专 诪讻讚讬 讚诪讬讛谉 讟注诪讗 砖诇讗 讬转谞讜 诇讘 讜讬砖诇诇讜 住驻专讬诐 讗讘诇 讘讚讘专 诪讜注讟 诇讗 诪讜讻讞讗 诪讬诇转讗. 诇驻"讝 诇讗讜 讚讜拽讗 讗讬住转讬专讗 拽讗诪专 讗诇讗 讻诇讜诪专 讚讘专 诪讜注讟. 讜讻"讻 讛讟讜专 讘住转诐 讗住"转 砖讗讬谉 拽讜谞讬谉 讗讜转讛 讗诇讗 讘讻讚讬 讚诪讬讜 讜诪注讟 讬讜转专. 讜讻转讘讜 讛转讜' 诪转讜讱 驻讬' 讛拽讜谞讟专住 诪砖诪注 讚拽讗讬 讙诐 讗住驻专讬诐 讜拽爪转 转讬诪讗 讗讬讱 诪砖讜讛 讛转诇诪讜讚 住驻专讬诐 砖讚诪讬讛谉 讬拽专讬诐 诇讛注诇讜转 讘讟专注驻讬拽 讻诪讜 讘转驻诇讬谉 讜诪讝讜讝讜转. 诇讻讱 谞专讗讛 讚拽讗讬 讗转驻诇讬谉 讜诪讝讜讝讜转. 注"讻. 讜诪讬谞讗 诇讻诇 住驻专 讻讚讬 注讬诇讜讬讜 讜讻"讻 讛专讗"砖 诇讛讚讬讗 讜诪住讬拽 讗"诇 专讘 讘讜讚讬' 诇专讘 讗砖讬 讬转专 注诇 讻讚讬 讚诪讬讛谉 讛讜讗 讚讗讬谉 诇讜拽讞讬谉 讛讗 讘讻讚讬 讚诪讬讛谉 诇讜拽讞讬谉 砖"诪 住"转 砖谞诪爪讗 讘讬讚 讙讜讬 拽讜专讬谉 讘讜. 讚讬诇诪讗 诇讬讙谞讝 拽讗诪' 诪转谞讬' 讛讗 讘讻讚讬 讚诪讬讛谉 诇讜拽讞讬谉 讜讗讬谉 诪谞讬讞讬谉 讗讜转讜 讘讬讚讜 砖诪讗 讻砖专 讛讜讗 讜讙讜谞讝讬谉 讗讜转讜 诪住驻讬拽讗. 转讜 诪住讬拽 讗专"谞 谞拽讬讟讬谞谉 住"转 砖讻转讘讜 诪讬谉 讬砖专祝 讚讜讚讗讬 诇砖诐 注"讝 讻转讘讜. 讻转讘讜 讙讜讬 讬讙谞讝. 谞诪爪讗 讘讬讚 诪讬谉 讬讙谞讝 谞诪爪讗 讘讬讚 讙讜讬 讗诪专讬 诇讛 讬讙谞讝 诪住驻讬拽讗 砖诪讗 讛讜讗 讻转讘讜 讜讗诪专讬 诇讛 拽讜专讬谉 讘讜. 讜驻讬' 讛转讜' 诪砖讜诐 讚讗讬讻讗 讟驻讬 诇诪讬转诇讬 砖讬砖专讗诇 讻转讘讜 讚讗讬谉 讚专讱 讙讜讬 诇讻转讜讘, 转讜 诪住讬拽 住"转 砖讻转讘讜 讙讜讬 转谞讗 讞讚讗 讬砖专祝 讜转谞讬 讞讚讗 讬讙谞讝 讜转谞讗 讞讚讗 拽讜专讬谉 讘讜 诇讗 拽砖讬讗 讛讗 讚转谞讬 讬砖专祝 专' 讗诇讬注讝专 讛讬讗 讚讗诪专 住转诐 诪讞砖讘转 讙讜讬 诇注"讝 讜讛讗 讚转谞讬 讬讙谞讝 讛讗讬 转谞讗 讛讜讗 讚转谞讬' 专讘 讛诪谞讜谞讗 讘专讬' 讚专讘讗 诪驻砖专讜谞讬讗 住"转 转驻诇讬谉 讜诪讝讜讝讜转 砖讻转讘谉 诪住讜专 讙讜讬 讜注讘讚 讗砖讛 讜拽讟谉 讜讻讜转讬 讜讬砖专讗诇 诪砖讜诪讚 驻住讜诇讬谉 砖谞讗诪专 讜拽砖专转诐 讜讻转讘转诐 讻诇 砖讬砖谞讜 讘拽砖讬专讛 讬砖谞讜 讘讻转讬讘讛 讜讻诇 砖讗讬谞讜 讘拽砖讬专' 讗讬谞讜 讘讻转讬讘讛 讜讛讗 讚转谞讬' 拽讜专讬谉 讘讜 讛讗讬 转谞讗 讛讜讗 讚转谞讬' 诇讜拽讞讬谉 住驻专讬诐 诪谉 讛讙讜讬诐 讘讻诇 诪拽讜诐 讜讘诇讘讚 砖讬讛讬讜 讻转讜讘讬诐 讻讛诇讻转谉. 讜诪注砖讛 讘讙讜讬 讗讞讚 讘爪讬讚谉 砖讛讬讛 讻讜转讘 住驻专讬诐 讜讛转讬专 专砖讘"讙 诇讬拽讞 诪诪谞讜 讜专砖讘"讙 注讬讘讜讚 诇砖诪谉 讘注讬 讻转讬讘讛 诇砖诪谉 诇讗 讘注讬 讚转谞讬讗 爪讬驻谉 讝讛讘 讗讜 砖讟诇讛 注诇讬讛谉 注讜专 讘讛诪讛 讟诪讗讛 驻住讜诇讜转. 注讜专 讘讛诪' 讟讛讜专讛 讻砖专讜转 讜讗注驻"讬 砖诇讗 注讬讘讚谉 诇砖诪谉. 专砖讘"讙 讗讜诪专 讗驻讬诇讜 注讜专 讘讛诪讛 讟讛讜专讛 驻住讜诇讬谉 注讚 砖讬注讘讚讜 诇砖诪谉. 讗诪专 专讘讛 讘专 砖诪讜讗诇 讘讙专 砖讞讝专 诇住讜专讜 诇住讜专讜 讻"砖 讚讛讜讬 诇讬' 诪讬谉 讗诪专 专讘 讗砖讬 砖讞讝专 诇住讜专讜 诪砖讜诐 讬专讗讛, 注"讻 讛住讜讙讬讗. 讜讛谞讛 讚注转 讛专讬"祝 讘诪讛 讚驻诇讬讙讬 讘谞诪爪讗 讘讬讚 讙讜讬 讚拽"诇 讻讛讗讬 讚讗诪专讬 讬讙谞讝 诪砖讜诐 讚诪住讬讬诐 讜讗诪专讬 诇讛 讬谞谞讝 讚讞讬讬砖讬谞谉 砖诪讗 讛讙讜讬 讻转讘讜 诪砖诪注 讚讬讛讬讘 讟注诪讗 诇诪诇转讬' 讜讻谉 讚注转 讛专讗"砖 砖讛讘讬讗 讛讗讬 讘专讬讬转' 讚专' 讞谞讬谞讗 讘专讬讛 讚专讘讗 诪驻砖专讜谞讬讗 住"转 转驻诇讬谉 讜诪讝讜讝讜转 砖讻转讘讜 诪住讜专 讙讜讬 讜注讘讚 讜讗砖讛 讜拽讟谉 讜讻讜转讬 讜讬砖专讗诇 诪砖讜诪讚 驻住讜诇讬谉 砖谞讗诪专 讜拽砖专转诐 讜讻转讘转诐 讻诇 砖讬砖谞讜 讘拽砖讬专讛 讬砖谞讜 讘讻转讬讘讛 讜讻诇 砖讗讬谞讜 讘拽砖讬专讛 讗讬谞讜 讘讻转讬讘讛. 讜讻转讘 讛讗 讚转谞讬讗 诇讜拽讞讬谉 住驻专讬诐 讘讻诇 诪拽讜诐 讜讘诇讘讚 砖讬讛讬讜 讻转讜讘讬谉 讻讛诇讻转谉 讜诪注砖讛 讘讙讜讬 讗讞讚 砖讛讬讛 讻讜转讘 住驻专讬诐 讘爪讬讚谉 讜讛转讬专 专砖讘"讙 诇讬拽讞 诪诪谞讜. 讜诪讜拽诪讬谞谉 诇讛 讘讙专 砖讞讝专 诇住讜专讜 诪驻谞讬 讬专讗讛 注"讻. 讜讻谉 讚注转 讛专"谉 讜讝"诇 谞诪爪讗 讘讬讚 讙讜讬 讗诪专讬 诇讛 讬讙谞讝 讜讗诪专讬 诇讛 拽讜专讬谉 讘讜 讻讱 讛讬讗 讛讙讬专住讗 讘住驻专讬诐 讜讛"驻 讗诪专讬 诇讛 讬讙谞讝 诪住驻讬拽讗 砖诪讗 讛讜讗 讻转讘 讜讗诪专讬 诇讛 拽讜专讬谉 讘讜 诪砖讜诐 讚砖讻讬讞讬 讟驻讬 砖讬砖专讗诇 讻转讘讜 诇驻讬 砖讗讬谉 讚专讱 讙讜讬 诇讻转讜讘. 讗讘诇 讚专讱 诪讬谉 诇讻转讜讘 讜诇驻讬 诇讬砖谞讗 讝讜 诪砖诪注 讚谞拽讟讬谞谉 讻诇讬砖谞讗 讘转专讗 讚拽讜专讬谉 讘讜 讜讻谉 驻住拽 讛专诪讘"诐 讝"诇 讘驻专拽 讛谞讝讻专 讗讘诇 讛专讬"祝 讝"诇 讻转讘 讗诪专讬 诇讛 拽讜专讬谉 讘讛 讜讗诪专讬 诇讛 讬讙谞讝 讚讞讬讬砖讬谞谉 砖诪讗 讻转讘讜 谞专讗讛 砖讛讜讗 驻讜住拽 讚讬讙谞讝. 诪讬讛讜 讗驻砖专 砖讗诐 讛讜讞讝拽 砖讘讝讝讜 讙讜讬诐 住驻专讬 讬讛讜讚讬诐 讚转讜诇讬谉 讗讜转诐 住驻专讬诐 砖诇讛诐 讛讜讬 讜拽讜专讬谉 讘讜 讚讘讻讛"讙 砖讻讬讞 讟驻讬. 注"讻. 讜讗谞讬 讗讜诪专 住转诪讗 讚讘专讬讬转讗 讚诇讜拽讞讬诐 住驻专讬诐 讘讻"诪 注诇讛 住诪讻讬谞谉 砖讛讬讗 注讬拽专 讜专砖讘"讙 谞诪讬 诪讜住讬祝 注诇讛 讜注讘讚 注讜讘讚' 讜讗祝 讚讗讜拽诪谞讬' 讘讙专 讛讬讬谞讜 诪注砖' 讚专砖讘"讙 讜诪砖讜诐 拽讜砖讬讗 讚诇砖诪讛 讛讗 诇讗讜 讛讻讬 诇讗 讛讜讛 拽砖' 诪讬讚讬 讗"讻 诇转"拽 谞诪讬 诇讗 拽砖' 诪讬讚讬 讚诪驻专砖讬谞谉 讘讬' 诪砖讜诐 讚转诇讬谞谉 住转诪' 讘讬砖专讗诇 讗讘诇 讘讜讚讗讬 讻转讘讜 讙讜讬 讚转谞讬' 拽讜专讬谉 讘讜 讻讛讗讬 讻讛讗讬 转谞讗 讗驻砖' 砖讛讗讬 讘专讬讬转' 住"诇 讚转"拽 讚专砖讘"讙 谞诪讬 讗讬讬专讬 讘讻转讘讜 讙讜讬 讚讜诪讬讗 讚专砖讘"讙. 讗讘诇 诇驻讬 讛讗诪转 讚拽"诇 讻专讘 谞讞诪谉 诇讬转讗 诇讛讗讬 讘专讬讬转讗 讚转谞讬' 拽讜专讬谉 讘讜 讙诐 讚讘专讬 讛专讗"砖 砖讻转讘 讚讗讜拽诪讬谞讗 讘讙专 拽砖讛 讟讜讘讗 讚诇讬砖谞讗 讚诇讜拽讞讬诐 住驻专讬诐 讘讻诇 诪拽讜诐 诇讗 诪砖诪注 讻诇诇, 讚讗讬讬专讬 讘讙专 讗诇讗 讗讬讬专讬 讘谞诪爪讗 讘讬讚 讙讜讬 讚转诇讬谞谉 讘讬砖专讗诇 讜专讘谉 讙诪诇讬讗诇 注砖讛 谞诪讬 拽讜诇讗 讗驻讬诇讜 讘讻转讘讜 讙讜讬 砖讻砖专 诪讗讞专 砖讛讜讗 讙讜讬 诪讬专讗讛 讜讘诇讘 讛讜讗 讻讬砖专讗诇 转诇讬谞谉 谞诪讬 诇讜诪专 砖讻转讘讜 诇砖诪讛 讜讻诪讜 砖驻讬专砖转讬 驻住拽 讛专诪讘"诐 讜讚讘专讬讜 注讬拽专 讜住转诐 驻砖讟讗 讚诪转谞讬' 讛讻讬 诪砖诪注 讻讚讚讬讬拽 专讘 讘讜讚讬' 讬转专 注诇 讻讚讬 讚诪讬讛谉 讛讜讗 讚讗讬谉 诇讜拽讞讬谉 讘讜 讗注"讙 讚讚讞讬 诇讬' 专讘 讗砖讬 讚讬诇诪讗 诇讬讙谞讝 拽讗诪专 讚讞讜讬 讘注诇诪讗 讛讜讗 讜诇讗 住诪讻讬谞谉 讜转讚注 砖讻谉 讛讜讗 讚讗诇"讻 讛诇"诇 诇讗 诇讬讙谞讝 拽讗诪专 讜诪讚拽讗诪专 讚讬诇诪讗 讻讜' 砖"诪 讚诇讚讞讬讬' 讘注诇诪讗 拽讗诪专. 讜注讜讚 诪讚转谞讬' 讘诪转谞讬' 讗讬谉 诇讜拽讞讬谉 住驻专讬诐 讻讜' 讜诇讗 转谞讬 讗讬谉 驻讜讚讬谉 讻讜' 讻诪讜 讗讬谉 驻讜讚讬谉 讗转 讛砖讘讜讬讬谉 讻讜' 砖"诪 砖讛讜讗 诇拽讬讞' 讻砖讗专 诇拽讬讞讜转 讚讛讬讬谞讜 诇爪专讻谉 讻诇讜诪专 诇拽专讜' 讘讜 讜诪讛砖转讗 谞诪讬 讘讟诇讜 讚讘专讬 专讗"砖 讘诪讛 砖讻转讘 讜讝"诇 讜住"转 砖谞诪爪讗 讘讬讚 讙讜讬 讞讬讬讘讬谉 讛爪讘讜专 诇驻讚讜转讜 讻讚讬, 讚诪讬讜 讗祝 诇讬讙谞讝 诪讚讚讬讬拽讬谞谉 讬转专 注诇 讻讚讬 讚诪讬讛谉 讛讜讗 讚讗讬谉 诇讜拽讞讬谉 讛讗 讘讻讚讬 讚诪讬讛谉 诇讜拽讞讬谉 砖"诪 住"转 砖讻转讘讜 讙讜讬 拽讜专讬谉 讘讜 讜诪砖谞讬 讚讬诇诪讗 诇讬讙谞讝 拽讗诪专 讗诇诪讗 讚爪专讬讱 诇讬拽讞 讗讜转讜 讘讻讚讬 讚诪讬讜 诇讬讙谞讝. 注"讻. 讜诇驻讬 诪讛 砖驻讬' 砖讗讬谞讜 讗诇讗 讚讬讞讜讬 讜诇讗 住诪讻讬谞谉 注诇讛 讻诇诇 讗"讻 讚讜拽讗 讻砖讛讬讗 专讗讜讬 诇拽专讜转 讘讛 砖讛讬讗 讘拽讚讜砖转讛 讛讜讗 讚诪讞讜讬讬讘讬诐 讛爪讘讜专 诇驻讚讜转讛 讗讘诇 诇讗 讻讚讬 诇讙讜谞讝讛 讜谞"诪 讗诐 讻转讘 讛讙讜讬 讚拽"诇 讬讙谞讝 讻讛"讙 讗讬谉 诪讞讜讬讘讬诐 讻诇诇 诇驻讚讜转讛 讜诪"诪 诪讬 砖诪讜讜转专 讘诪诪讜谞讜 讜专讜爪讛 诇驻讚讜转讛 诪砖讜诐 砖诇讗 讬拽讬诇讜 讘讛 讛注专诇讬诐 讜讬谞讛讙讜 讘讛 诪谞讛讙 讛驻拽专 讜讘讝讬讜谉 诪讛 讟讜讘 讜谞注讬诐 诪注砖讬讜 讻转讘 讛专讗"砖 诪讚讘专讬 讛转讜' 讜讝"诇 诪讛讱 讘专讬讬转讗 讚讻诇 砖讗讬谞讜 讘拽砖讬专讛 讗讬谞讜 讘讻转讬讘讛 讛讬讛 讗讜诪专 专"转 讚讗讬谉 讗砖讛 讟讜讜讛 爪讬爪讬转 讜讗讜讙讚转 诇讜诇讘 讚诪讬驻住诇 讘注砖讬讬转讛 讻讬讜谉 讚诇讗 诪讬驻拽讚讗 讜谞专讗讛 诪讚驻住诇讬谞谉 讘专讬砖 讛转讻诇转 爪讬爪讬转 讘讙讜讬 诪砖讜诐 讚讚专砖讬谞谉 讘谞讬 讬砖专讗诇 讜注砖讜 讜诇讗 讙讜讬诐 砖"诪 讚讗砖讛 讻砖专讛 讜讗诪专讬谞谉 谞诪讬 讘驻专拽 讚住讜讻讛 住讜讻转 讙谞讘"讱 讻砖专讛. 讜讗诪专讬谞谉 讘驻专拽 讛诪讜讻专 讗转 讛住驻讬谞讛 讚谞驻拽讗 讘转 拽诇讗 讜讗诪专讜 诇讜 诪讗讬 注讘讬讚转讬讬讛讜 讘讛讛讬讗 拽专讟诇讬转' 讚讘讬转讛讜 讚专' 讞谞讬谞讗 讘谉 讚讜住讗 讛讬讗 讚注转讬讚讗 诇诪讬砖讚讬 转讻讬诇转讗 诇爪讚讬拽讬诐 诇注诇诪讗 讚讗转讬 讜讛讻讗 讚讜拽讗 住"转 讛讜讗 讚讬诇驻讬谞谉 诪转驻讬诇讬谉 讜诪讝讜讝讛 讚讻转讬讘讛 诪讻转讬讘讛 讬诇驻讬谞谉 讗讘诇 讘砖讗专 诪爪讜转 诇讗. 注"讻. 讜讻谉 讚注转 专讜讘 讛诪讞讘专讬诐 讜讻谉 讛诪谞讛讙 砖讛谞砖讬诐 注讜砖讬诐 讜讻诪讜 砖讻转讘 讘诪专讚讻讬 讗讱 讻转讘 砖诪讛专"诐 讛讬讛 诪驻拽讬讚 诇讛谞讬讞 诇谞砖讬诐 诇注砖讜转 爪讬爪讬转 讜诇驻讬 砖诪讬 砖驻讟讜专 诪谉 讛讚讘专 讗讬谞讜 驻讜讟专 讗转 讞讘讬专讜. 讜诇驻"讝 爪专讬讱 诇讜诪专 讗砖转 专讘讬 讞谞讬谞讗 砖讗谞讬 讜专讜讘 诪注诇转讛 讙讜专诐 砖转讝讻讛 诇讻讱 讻讬 讗驻砖专 砖讛讬转讛 讘注爪诪讛 谞讝讛专转 讻诇 讬诪讬' 讘诪爪讜转 爪讬爪讬转 讗"谞 讛讬讗 诇讗 转注砖讛 讗诇讗 讛讻谞讛 讻讙讜谉 讟讜讜讬讛 讜诇讗 注砖讬' 讛爪讬爪讬转 讘讻专讬讻转谉 讜拽讬砖讜专谉. 诪"诪 谞专讗讛 讚讗讬谉 诇驻讜住诇谉 讻诇诇 诪砖讜诐 讛讗讬 讟注诪讗 讚讻诇 讛驻讟讜专 讻讜' 讚注讬拽专 讛讚讘专 拽讗讬 注诇 讘专讻讜转 砖讗诐 讛讜讗 驻讟讜专 砖讗讬谞讜 讬讻讜诇 诇讛讜爪讬讗 讗转 讞讘讬专讜 讜转讚注 住讜讻转 讙谞讘"讱 讻砖专讛 讗注驻"讬 砖讛讬讗 驻讟讜专讛 诪谉 讛住讜讻讜转 讜讬专讗' 砖讗祝 讛讜讗 诇讗 讛拽驻讬讚 讗诇讗 诇讻转讞讬诇讛 讜诇注爪诪谉 讜诇讗 砖讛讬讛 诪讜讞讛 讘讚讘专:


驻住拽 讻转讘 讛讟讜专 讜讝"诇 转驻诇讬谉 砖讻转讘谉 注讘讚 讗讜 讗砖讛 讗讜 拽讟谉 讙讜讬 讜讬砖专讗诇 诪砖讜诪讚 驻住讜诇讬谉 讜讻诇 讛驻住讜诇 诇讻讜转讘谉 驻住讜诇 讘讻诇 转讬拽讜谉 注砖讬讬转谉 讻转讘谉 讬讙谞讝 谞诪爪讗讜 讘讬讚 诪讬谉 讜讗讬谉 讬讚讜注 讗诐 讻转讘谉 讗讜 诇讗 讬讙谞讜讝讜. 讘讬讚 讙讜讬 讻砖专讬诐 讜讗讬谉 诇讜拽讞讬谉 讗讜转诐 诪谉 讛讙讜讬诐 讜诇讗 砖讗专 住驻专讬诐 讘讬讜转专 诪讻讚讬 讚诪讬讛诐. 注"讻. 讜讛谞讛 诪讛 砖讻转讘 讗驻讬拽讜专讜住 讜讝讜 砖讬谞讜讬 砖谞注砖讛 讘讚驻讜住 诪讞讚砖. 讜讗讬谞讜. 讗诇讗 讛讜讗 诪讬谉. 讜驻讬' 专砖"讬 讻讜诪专 诇注"讝 砖讛讜讗 讗讚讜拽 讘讜 讜讻谉 驻讬' 讗讞专讬讜 讛专"谉 讜诪讛 砖讻转讘 讬讙谞讜讝讜 讟"住 讛讜讗 讗诇讗 讬砖专驻讜 讜讻谉 驻住拽 讛讟讜专 诇讛讚讬讗 讘讬"讚 讙讘讬 住"转. 讜讛拽讗专讜 讚讞拽 诇讬讬砖讘 讘讻讚讬 讜诇讗 讬讚注 讚讟"住 讛讜讗 讻讗砖专 谞诪爪讗 讘住驻专讬诐 诪讚讜讬拽讬诐 讜讻谉 讛讙讬讛 诪讛专专"讗 诪驻专讗"讙. 讗讻谉 诪讛 砖讻转讘 谞诪爪讗讜 讘讬讚 讙讜讬 讻砖专讬诐 讝讛讜 谞讙讚 诪讛 砖讻转讘 讘讬"讚 讙讘讬 住"转 砖讬讙谞讜讝讜 讜讛拽讗"专讜 讘讗 诇讬讬砖讘讜 讘讚讜讞拽 讜爪"诇 讜讗驻砖专 讚讛讗 讚诪讞诪专讬谞谉 讜讗讜诪专讬' 讬讙谞讝 讛讬讬谞讜 讚讜拽讗 讙讘讬 住"转 砖讛讙讜讬' 注砖讜讬讬诐 诇讻转讜讘 诇爪讜专讱 注爪诪谉 诇讛转诇诪讚 讘讛谉 讛讬诇讻讱 讗讬讻讗 诇诪讬讞砖 砖诪讗 讻转讘讜 讙讜讬 讜诪"讛 讗诪专讬谞谉 讬讙谞讝 讗讘诇 转驻诇讬谉 砖讗讬谉 讛讙讜讬诐 专讙讬诇讬谉 诇驻专 砖讗讬谉 爪专讬讻讬谉 讘讛谉 诇讗 讗讝诇讬谞谉 诇讞讜诪专讗 讗诇讗 谞拽讬讟讬谞谉 讻诪讗谉 讚诪讻砖讬讜 讜讗注"讙 讚讘谞诪爪讗 讘讬讚 诪讬谉 讗诪专讬谞谉 讬讙谞讝讜 讛转诐 讛讬讬谞讜 讟注诪讗 诪砖讜诐 讚讚专讱 诇讻转讜讘 讗讬讻讗 诇诪讬讞砖 砖诪讗 讻转讘诐 讛讜讗 讘注爪诪讜 讗讘诇 讙讜讬 诇讗 砖讻讬讞 砖讬讻转讜讘 谞讛讬 讚讘住"转 讞讬讬砖讬谞谉 诇讞讜诪专讗. 讘转驻讬诇讬谉 讚讗驻讬诇讜 讗讬 诪砖转讻讞 诪讗谉 讚讬讚注 诇讻转讜讘 诇讗 砖讻讬讞 砖讬讻转讜' 转驻讬诇讬谉 讻讬讜谉 砖讗讬谉 诇讙讜讬诐 爪讜专讱 讘讛诐 诇讗 讞讬讬砖讬谞谉 诇讛讜 讜讻砖专讬诐. 注"讻. 讜注讜讚 讬砖 讘注讬谞讬 诇讞诇拽 讚转驻讬诇讬谉 爪专讬讻讬谉 讚拽讚讜拽 讛讬讟讘 讜讗讬谉 转讜诇讬谉 讘讛谉 讜讛讻转讘 讛讜讗 讘讚拽讜转 讜爪专讬讱 诇讻讜讜谉 专讗砖讬 讛砖讜专讜转 讜讘拽诇 讬驻讜诇 讘讛诐 讟注讜转 讜驻住讜诇 讗"讻 转诇讬谞谉 砖讛讬' 讻转讘 砖诇 讬砖专讗诇 诪讛 砖讗"讻 讘住"转 砖讛讜讗 讻转讘 讛讙住讛 讜讗"爪 诇讻讜讬谉 讻"讻 讜讞讬讬砖讬谞谉 砖讻转讘 讛讙讜讬 讘注爪诪讜 诪"讛 讬讙谞讜讝讜 讗诇讗 砖注诇 讻诇 驻谞讬' 拽砖讛 诇讬 诪谞"诇 诇讞诇讜拽 讘讛讻讬 讘诪讛 砖讻诇 讛诪讞讘专讬诐 诇讗 讞讬诇拽讜 讜诪"诪 讗讬谉 诇讬 谞驻拽讜转讗 讘讝讛 诇驻讬 诪讛 砖驻住拽转讬 讘讚讘专讬 讛专诪讘"诐 讚讗祝 住"转 砖谞诪爪讗 讘讬讚 讙讜讬 讚讻砖专. 讜诪讛 砖讻转讘 讗讬谉 诇讜拽讞讬谉 讗讜转诐 讜讻谉 住驻专讬诐 讬讜转专 诪讻讚讬 讚诪讬讛谉 讛砖诪讬讟 讚诪注讟 讬讜转专 砖专讬 讻讗砖专 讻转讘 讘讛诇讻讜转 住"转 讜讗讜诇讬 砖讙讙讛 讘注诇诪讗 讛讬讗. 诪住拽讬谞谉 讘住讜讙讬讗 讛讛讬讗 讟讬讬注转讗 讚讗讬讬转转 讞讬讬转讗 驻讬' 砖拽 讚转驻讬诇讬谉 诇拽诪讬' 讚讗讘讬讬 讗诪专 诇讛 讬讛讘转 诇讬 专讬砖 专讬砖 驻讬' 讝讜讙 讝讜讙 讘转诪专讬. 讗转诪诇讗讛 讝讬讛专讗 砖拽诇讛 砖讚转讬谞讛讜 讘谞讛专讗. 讗诪专 诇讗 讗讬讘注讬 诇讬 诇讝诇讝讜诇 诇讛讜 讘讗驻讛 讻讜诇讬 讛讗讬. 诪讻讗谉 讬专讗讛 砖讗讬谉 诇讜诪专 诇讙讜讬 诇转谞诐 诇讜 讘讝讜诇 讬讜转专 诪讚讗讬 驻谉 讬讻注讜住 讜讬砖诇讬讻诐 诇诪拽讜诐 讛讗讘讜讚:

